Լրատվություն Մամլո հաղորդագրություններ ՀՀ Նախագահի եւ ԻԻՀ Նախագահի համատեղ հայտարարությունը 21.12.2016 Երեւան, դեկտեմբերի 21, 2016թ. Հայաստանի Հանրապետության Նախագահ Նորին Գերազանցություն Սերժ Սարգսյանի հրավերով, 2016թ. դեկտեմբերի 21-ին, բարձրաստիճան պատվիրակության ուղեկցությամբ, պաշտոնական այցով Հայաստան այցելեց Իրանի Իսլամական Հանրապետության Նախագահ Նորին Գերազանցություն Հասան Ռոհանին: Իրանի Իսլամական Հանրապետության Նախագահ Հասան Ռոհանին, Հայաստանի Հանրապետություն այցելության ընթացքում, հանդիպեց Հայաստանի Հանրապետության Նախագահ Սերժ Սարգսյանի հետ: Իրանի Իսլամական Հանրապետության Նախագահը հանդիպում ունեցավ նաեւ Հայաստանի Հանրապետության վարչապետ Կարեն Կարապետյանի հետ: Ջերմ մթնոլորտում տեղի ունեցած բանակցությունների ընթացքում երկու երկրների նախագահները մտքեր փոխանակեցին երկկողմ հետաքրքրություն ներկայացնող քաղաքական, տնտեսական, մշակութային, տարածաշրջանային եւ միջազգային ոլորտներին վերաբերող հարցերի շուրջ: Կողմերը Իրանի Իսլամական Հանրապետության Նախագահի Հայաստանի Հանրապետություն կատարած այցը գնահատեցին որպես երկու երկրների հարաբերությունների ընդլայնմանն ուղղված կարեւոր քայլ: Նախագահներ Սերժ Սարգսյանը եւ Հասան Ռոհանին, գոհունակություն հայտնելով երկու ժողովուրդների բազմադարյա բարեկամության վրա հիմնված բարձր մակարդակի հարաբերությունների կապակցությամբ, վերահաստատեցին իրենց վճռականությունը առավել ընդլայնելու երկկողմ հարաբերությունները: Հայաստանի Հանրապետության եւ Իրանի Իսլամական Հանրապետության նախագահները կարեւորեցին երկու երկրների միջկառավարական համատեղ հանձնաժողովի գործունեությունը՝ 2015 թվականի դեկտեմբերի 22-24-ին Երեւանում եւ 2016 թ. դեկտեմբերի 4-5-ը Թեհրանում կայացած միջկառավարական համատեղ հանձնաժողովի նիստերի ընթացքում ձեռք բերված համաձայնությունները եւ ընդգծեցին դրանց իրագործմանը հետամուտ լինելու անհրաժեշտությունը: Նախագահներն ընդգծեցին այդ պայմանավորվածությունների իրագործման կարեւորությունը` երկու պետությունների միջեւ առեւտրաշրջանառության ծավալների ավելացման եւ ենթակառուցվածքների զարգացման, էներգետիկայի, տրանսպորտի, կապի, արդյունաբերության եւ տնտեսության այլ ոլորտներում համագործակցության մակարդակի բարձրացման առումով: Նախագահներ Սերժ Սարգսյանը եւ Հասան Ռոհանին կարեւորեցին միջխորհրդարանական համագործակցությունը, որը մշտապես նպաստել է Հայաստանի եւ Իրանի միջեւ բարեկամական հարաբերությունների զարգացմանը, համոզմունք հայտնելով, որ օրենսդիր մարմինների միջեւ համագործակցությունը կշարունակի զարգանալ՝ նոր լիցք հաղորդելով երկու երկրների բարիդրացիական հարաբերություններին: Նախագահները գոհունակությամբ նշեցին միջմարզային համագործակցության ոլորտում նկատվող ակտիվությունը՝ ցանկություն հայտնելով խթանել նման փոխգործակցության հետագա զարգացումը: Երկուստեք կարեւորվեց Հայաստանի եւ Իրանի միջեւ տրանսպորտային կարողությունների ընդլայնումն ու զարգացումը: Այդ համատեքստում նախագահներն ընդգծեցին Հյուսիս-Հարավ միջազգային միջանցքի շրջանակներում Հայաստանի եւ Իրանի տարածքներով Պարսից ծոցը Սեւ ծովի հետ կապող միջազգային տրանսպորտային եւ տարանցիկ ուղիների օգտագործման անհրաժեշտությունը: Նախագահները կարեւորեցին Հայաստանի Հանրապետության եւ Իրանի Իսլամական Հանրապետության կողմից տնտեսական, տրանսպորտային, գիտատեխնոլոգիական, հումանիտար եւ այլ համատեղ նախագծերի իրականացումը եւ փոխադարձ աջակցությունը: Նախագահներ Սերժ Սարգսյանն ու Հասան Ռոհանին կարեւորեցին գազի եւ էլեկտրաէներգետիկայի բնագավառում երկկողմ եւ բազմակողմ համագործակցության ընդլայնումը, ինչպես նաեւ էլեկտրահաղորդման 3-րդ գծի շահագործումն ու Իրանից Հայաստան մատակարարվող գազի ծավալների ավելացումը: Կողմերը կարեւորեցին Իրանի Իսլամական Հանրապետության եւ Եվրասիական տնտեսական միության միջեւ արտոնյալ պայմաններով առեւտրի համաձայնագրի շուրջ ընթացող բանակցությունները եւ այդ համատեքստում Հայաստանի Հանրապետության աջակցությունը: Նախագահները ողջունեցին Հայաստանի Հանրապետությունում եւ Իրանի Իսլամական Հանրապետությունում գործարար կապերի ընդլայնման, տնտեսական եւ ներդումային գործունեության, ինչպես նաեւ զբոսաշրջության խթանման համար երկու երկրների միջեւ ելքի եւ մուտքի արտոնագրերի չեղարկումը: Հայաստանի Հանրապետության եւ Իրանի Իսլամական Հանրապետության նախագահներն անհրաժեշտ համարեցին տարածաշրջանում հարատեւ խաղաղության, կայունության եւ անվտանգության հաստատումն ու հետագա ամրապնդումը` այդ նպատակին հասնելու համար կարեւորելով առկա հակամարտությունների կարգավորմանն ուղղված ջանքերի գործադրումը եւ տարածաշրջանային համակողմանի համագործակցության ընդլայնումը: Անդրադառնալով Լեռնային Ղարաբաղի հիմնահարցին՝ երկու պետությունների նախագահները ընդգծեցին, որ այն պետք է կարգավորվի խաղաղ ճանապարհով, հիմնված ՄԱԿ-ի կանոնադրության, միջազգային իրավունքի հիմնարար նորմերի եւ սկզբունքների վրա: Երկու պետությունների նախագահները վստահություն հայտնեցին, որ Իրանի միջուկային ծրագրի շուրջ կայացած բանակցությունների դրական ավարտի արդյունքում ձեռք բերված պայմանավորվածությունները կծառայեն ի շահ տարածաշրջանային եւ միջազգային անվտանգության եւ կայուն զարգացման: Երկու պետությունների նախագահները կարեւորեցին համընդհանուր խաղաղությանը միտված տարածաշրջանային եւ միջազգային հրատապ խնդիրների շուրջ համատեղ խորհրդակցությունները շարունակելու անհրաժեշտությունը: Նախագահները զանգվածային ոչնչացման զենքի չտարածման խնդիրը համարեցին օրակարգային՝ կարեւորելով Միջուկային զենքի չտարածման պայմանագրի դրույթների իրագործումը: Երկու երկրների Նախագահները մեծապես կարեւորեցին Սիրիայում շուտափույթ խաղաղության հաստատման, մարդասիրական խնդիրների ու տեղահանման հետագա ծավալումը կանխելու անհրաժեշտությունը: Նախագահները, անդրադառնալով միջազգային ահաբեկչության եւ կազմակերպված հանցավորության խնդիրներին, իրենց պատրաստակամությունը հայտնեցին երկկողմ եւ բազմակողմ շրջանակներում պայքարելու այդօրինակ սպառնալիքների դեմ: Երկու պետությունների նախագահները ընդգծեցին բռնությունների ու ծայրահեղականության դեմ պայքարի անհրաժեշտությունը՝ քաղաքակրթությունների երկխոսությունը դիտարկելով որպես աշխարհում եւ տարածաշրջանում խաղաղություն հաստատելու կարեւորագույն գործոն, որի օրինակելի դրսեւորումներից է երկու ժողովուրդների բարեկամությունն ու խաղաղ գոյակցությունը՝ հիմնված միմյանց կրոնի ու մշակույթի նկատմամբ խորը հարգանքի ու հանդուրժողականության վրա: Իրանի Իսլամական Հանրապետության Նախագահ Նորին Գերազանցություն Հասան Ռոհանին հրավիրեց Հայաստանի Հանրապետության Նախագահ Նորին Գերազանցություն Սերժ Սարգսյանին պաշտոնական այց կատարել Իրանի Իսլամական Հանրապետություն: Հրավերն ընդունվեց շնորհակալությամբ: Այցի ժամկետները կհամաձայնեցվեն դիվանագիտական խողովակներով: Իրանի Իսլամական Հանրապետության Նախագահ Հասան Ռոհանիի Հայաստանի Հանրապետություն կատարած պաշտոնական այցի ընթացքում տեղի ունեցած քննարկումների ու բանակցությունների արդյունքում ստորագրվեցին հիշյալ փաստաթղթերը.


source: fineweb

text: Ֆրանսիական «Ֆիգարո»-ի հետ հարցազրույցում Հայաստանի նախագահ Սերժ Սարգսյանը ասել է, որ Թուրքիան չի դադարում նախապայմաններ առաջադրել անցած աշնանը Ցյուրիխում նախաստորագրված հայ-թուրքական արձանագրությունների վավերացման համար: «Արդեն 95 տարի է, ինչ Թուրքիան ժխտում է 1915 թվականին Օսմանյան կայսրության իրագործած ցեղասպանության իրողությունը», - «Ֆիգարո»-ին ասել է Հայաստանի նախագահը։ - «2009 թ. հոկտեմբերին, արձանագրությունների ստորագրման ժամանակ, պայմանավորվածություն կար, որ վերջիններս պետք է վավերացվեն ողջամիտ ժամկետներում եւ առանց նախապայմանների։ Մենք ասել ենք, որ Հայաստանը կվավերացնի արձանագրությունները Թուրքիայի կողմից դրանք վավերացնելուն պես։ Մինչդեռ, Թուրքիան չի դադարում նախապայմաններ առաջադրել դրանց վավերացման համար, որոնցից հիմնականը վերաբերում է Լեռնային Ղարաբաղին»։ «Բնականոն հարաբերություններ հաստատելու իմ ցանկությունը մեծ է», - ասել է Հայաստանի նախագահը՝ շարունակելով. - «Սակայն, Թուրքիայի վերջին հայտարարություններն ինձ մտածել են տալիս, որ նրանք արձանագրությունները տեսանելի ապագայում չեն վավերացնելու։ Մենք զգուշացրել էինք, որ եթե համոզվենք, որ թուրքերը կարգավորման գործընթացն օգտագործում են այլ նպատակների համար, կձեռնարկենք համապատասխան քայլեր։ Այդ դեպքում մենք արձանագրություններից հետ կկանչենք մեր ստորագրությունը»։ Հարցին, թե ինչպես է վերաբերում ԱՄՆ-ի վարչակազմի հայտարարությանը, թե Ներկայացուցիչների պալատում կարգելափակի Կոնգրեսի հանձնաժողովի կողմից ընդունված Հայոց ցեղասպանությունը ճանաչող բանաձեւի ընդունումը, Հայաստանի նախագահը արձագանքել է. - «Անշուշտ, մեր ամենաանկեղծ ցանկությունն է, որ ոչ միայն Միացյալ Նահանգները, այլ նաեւ Թուրքիան եւ աշխարհի բոլոր երկրները ճանաչեն Հայոց Ցեղասպանությունը։ Բայց ԱՄՆ-ի Կոնգրեսը եւ Պետդեպարտամենտն իրենց որոշումները հազիվ թե կայացնում են` հիմնվելով մեր կարծիքի կամ ցանկությունների վրա»: Լեռնային Ղարաբաղի խնդրի կարգավորմանը վերաբերող հարցին Հայաստանի նախագահը պատասխանել է. - «Մենք առավելագույն ջանքեր ենք գործադրում այդ ուղղությամբ։ Ադրբեջանը փորձում է տպավորություն ստեղծել, թե Հայաստանը եւ Ղարաբաղը շահագրգռված չեն խնդրի կարգավորմամբ, բայց դա, իհարկե, չի համապատասխանում իրականությանը։ Մենք պետք է վերջ դնենք շրջափակմանը, որից մենք տուժում ենք։ Ադրբեջանն այլ իրավիճակում է. հույս է դնում իր բնական հարստությունների ու նավթադոլարների վրա` սպառազինություն գնելու եւ հիմնախնդիրն ուժային ճանապարհով լուծելու համար։ Նրանք չեն թաքցնում իրենց մտադրությունները»։ «Պատերազմը երբեք ցանկալի չէ եւ պատերազմներից պետք է միշտ էլ վախենալ», - ասել է Հայաստանի նախագահը՝ հավելելով. - «Միեւնույն ժամանակ` մենք կռվելուց չենք վախենում, եթե դրա անհրաժեշտությունը լինի։ Բայց մեր դիրքորոշումն այն է, որ հիմնահարցը պետք է լուծվի խաղաղ միջոցներով` փոխզիջումների հիման վրա»։


text: Այսօր Ադրբեջանի ընդդիմությունը խոշոր հանրահավաք է անցկացնում Բաքվում։ Հաղորդվում է, որ հանրահավաքին ներկա է մոտ 2 հազար մարդ։ Ադրբեջանի Դեմոկրատական ուժերի ազգային խորհրդի կազմակերպած հանրահավաքը տեղի է ունենում մայրաքաղաքի Յասամլի թաղամասի մարզադաշտում։ Ադրբեջանի Ժողովրդական ճակատի առաջնորդ Ալի Քերիմլին այսօր ասել է, որ հոկտեմբերի 9-ին կայանալիք նախագահական ընտրությունները կդառնան «պայքար հայրենիքի, երեխաների ապագայի եւ ամբողջ ազգի համար»։ Ընդդիմության թեկնբածու Քամիլ Հասանլին մարտահրավեր է նետել գործող նախագահ Իլհամ Ալիեւին, ով 2003 թվականից իշխում է իր հոր՝ Հեյդար Ալիեւի մահվանից հետո։


source: wikipedia

text: Պյութագորաս (, ), անտիկ մաթեմատիկոս եւ փիլիսոփա, առավելապես հայտնի է իր անունով կոչված Պյութագորասի թեորեմով։ Հայտնի լինելով որպես «Թվերի հայր»՝ Պյութագորասը ազդեցիկ հետք է թողել մ.թ.ա. 6-րդ դարի փիլիսոփայական եւ կրոնական ուսմունքներում։ Քանի որ լեգենդներն ու այլ նմանատիպ պատմությունները մշուշում են նրա կատարած աշխատանքը նույնիսկ ավելի շատ, քան այլ մինչսոկրատեսյան փիլիսոփաներինը՝ անհնար է հավաստիորեն խոսել Պյութագորասի կյանքի եւ ուսման մասին։ Պյութագորասը եւ նրա աշակերտները հավատում էին, որ ամեն ինչ կապված է մաթեմատիկայի հետ, եւ կարծում էին որ ամեն ինչ կարող է կանխագուշակվել եւ չափվել ցիկլերի օգնությամբ։ Կենսագրություն Պյութագորասը ծնվել է Սամո կղզում, Փոքր Ասիայի ափի մոտ, Պիթայիսի եւ Մնեսարքոսի որդին էր։ Երիտասարդ տարիքում, Պոլիկրատեսի դաժան կառավարությունից փախչելու նպատակով լքել է հարազատ քաղաքը, մեկնելով Հարավային Իտալիայում գտնվող Կրոտոն քաղաք։ Շատ հեղինակներ նաեւ ճանաչում են նրա հանդիպումները Հին Եգիպտոսի եւ Բաբելոնի փիլիսոփաների հետ մինչեւ արեւմուտք շարժվելը՝ այս ճանապարհորդությունները նշված են հույն փիլիսոփաների կողմից գրված Պյութագորասի շատ կենսագրականներում։ Սամոսից դեպի Կրոտոն տեղաշարժի ընթացքում Պյութագորասը ստեղծում է գաղտնի կրոնական ընկերություն։ Պյութագորասը ձեռնամուխ է լինում Կրոտոնի մշակութային կյանքի բարեփոխմանը, հորդորելով քաղաքացիներին կրթվել եւ իր շուրջը ստեղծելով հետեւորդների բարձրակարգ օղակ։ Այս մշակութային կենտրոնը առաջնորդվում է շատ խիստ օրենքներով։ Նրա դպրոցը բաց է լինում հավասարապես տղամարդկանց եւ կանանց համար։ Նրանք, ովքեր միանում են Պյութագորասի ներքին շրջանին, կոչում են իրենց մաթեմատիկոսներ։ Նրանք ապրում են դպրոցում, հրաժարվում են իրենց սեփականությունից եւ սնվում են միայն բանջարեղենային կերակրով։ Հարեւան տարածքներում բնակվող ուսանողներին նույնպես թույլատրվում էր այցելել Պյութագորասի դպրոց։ Կոչվելով ակուսմատիկոսներ, այս աշակերտներին թույլատրվում էր օգտագործել միս եւ ունենալ սեփականություն։ Ըստ Յամբլիխոսի, պյութագորացիները վարում էին կրոնական դասերից, սովորական կերակրից, վարժություններից, ընթերցանությունից եւ փիլիսոփայական հետազոտություններից կազմված կազմակերպված կյանք։ Երաժշտությունը համարվում էր այս կյանքի տարրական կազմակերպչական գործոնը՝ աշակերտները կանոնավոր կերպով միասին երգում էին Ապոլլոնին նվիրված օրհներգեր, հոգու եւ մարմնի հիվանդությունները բուժելու նպատակով օգտագործում էին քնարը եւ քնից առաջ ու հետո հիշողությունը վարժեցնելու նպատակով բանաստեղծություններ էին ասում։ Պյութագորասի թեորեմը, որը կրում է իր անունը, հայտնի էր ավելի վաղ Միջագետքում, Հին Եգիպտոսում եւ Հնդկաստանում։ Արդյոք Պյութագորասը ինքն է ապացուցել այդ թեորեմը, հայտնի չէ, քանի որ անտիկ աշխարհում ընդունված էր նշել ուսուցչի անունը իր աշակերտների կատարած հայտնագործությունների համար։ Թեորեմի հետ Պյութագորասի անվան կապը ամենավաղը հայտնվել է իր մահվանից 5 դար անց, Կիկերոնի եւ Պլուտարքոսի աշխատություններում։ Ծանոթագրություններ Արտաքին հղումներ Պյութագորաս, ինտերնետային փիլիսոփայական հանրագիտարան Անտիկ դարաշրջանի հույն փիլիսոփաներ Հին Հունաստանի մաթեմատիկոսներ Հույն բուսակերներ Մ.թ.ա. 6-րդ դարի փիլիսոփաներ Մաթեմատիկոսներ այբբենական կարգով Մ.թ.ա. 5-րդ դարի հույներ Նախասոկրատեսյան փիլիսոփաներ Կրոնի հիմնադիրներ Հույն գիտնականներ Անձինք նամականիշերի վրա Հին հույն բանաստեղծներ Քաղաքական փիլիսոփաներ Անտիկ դարաշրջանի փիլիսոփաներ


Լրատվություն Մամլո հաղորդագրություններ Նախագահն ընդունել է Թուրքիայի խորհրդարանի պատգամավոր Գարո Փայլանին 22.09.2017 - 1000x669px - 869 Կբ - 1000x679px - 851 Կբ - 1000x666px - 849 Կբ - 1000x666px - 1015 Կբ - 1000x662px - 865 Կբ Նախագահ Սերժ Սարգսյանն այսօր ընդունել է Թուրքիայի խորհրդարանի պատգամավոր Գարո Փայլանին, ով Երեւան է ժամանել Հայաստան-սփյուռք համահայկական 6-րդ համաժողովին մասնակցելու նպատակով: Հանրապետության Նախագահը ողջունել է հայազգի պատգամավորին, կարեւորել համահայկական օրակարգի խնդիրների քննարկմանը նվիրված համաժողովին նրա մասնակցությունը եւ այդ խնդիրների լուծմանն իր նպաստը բերելու պատրաստակամությունը: Գարո Փայլանը Սերժ Սարգսյանին ներկայացրել է Թուրքիայի հայ համայնքի ներկայիս վիճակը, Հանրապետության Նախագահի հետ զրուցել համայնքային կյանքին առնչվող հարցերի շուրջ, որոնց հայազգի պատգամավորն անդրադառնում է նաեւ Թուրքիայի խորհրդարանում:


Բնական դիմակների բաղադրատոմսեր մազերին առողջ փայլ հաղորդելու եւ մազաթափությունը կանխելու համար - showbiz.am By Լուս Ավագյան on 20-05-20 Tags: առողջ փայլ,Բնական դիմակներ,մազաթափություն,մազեր Խոյ Օրը լի է հոգսերով: Շրջապատի մարդկանց խնդիրների լուծումը՝ ձեզնից շատ ժամանակ կխլի: Ձեզ կդիմեն բոլոր նրանք, ովքեր կծուլանան ինքնուրույն գործել: Համբերատար կլսեք նրանց... Նիդերլանդներն այլեւս ծաղիկների երկիր չեն Կորոնավիրուսը եվրոպական երկիրը զրկեց ծաղիկների երկրի խորհրդանիշ լինելուց: Նիդերլանդներում, համաճարակի պատճառով, ձեռնարկատերերը ստիպված են եղել ազատվել հսկայական քանակությամբ բույսերից: Միայն մարտ ամսին պետության տարածքում... The Sun լրատվամիջոցը տեղեկացնում է, որ 22-ամյա իրանցի բլոգերին՝ Սահար Թաբարին, ձերբակալել են, սակայն պատճառները դեռ հայտնի չեն: Բլոգերն իր ինստագրամյան էջում հրապարակել էր... Տեսահոլովակի պրեմիերա. Կարինա Առուստամյան՝ «Ես քեզ սիրում եմ» Խոյ Հնարավոր են ֆինանսական լուրջ կորուստներ։ Ավելի ուշ ձեզ կհաջողվի վերադարձնել փողի մի մասը, բայց դա ջանքեր կպահանջի։ Չեն բացառվում ղեկավարության հետ տարաձայնությունները, նշանի...


source: CulturaX

text: Թուրքիան մի քանի օրվա ընթացքում կվերադարձնի իր դեսպանին Շվեդիա. հեռուստատեսություն Շվեդիայում Թուրքիայի դեսպանը կվերադառնա Ստոկհոլմ այս շաբաթ կամ հաջորդ շաբաթվա սկզբին՝ չնայած Շվեդիայի խորհրդարանի կողմից Օսմանյան կայսրությունում Հայոց ցեղասպանության ճանաչման բանաձեւի ընդունմանը, չորեքշաբթի հայտարարել է Թուրքիայի ԱԳ նախարար Ահմեդ Դավութօղլուն CNN-Turk հեռուստաալիքի եթերում, հաղորդում է ՌԻԱ Նովոստին: Թուրքիայի ԱԳ նախարարը հայտարարել է, որ «դեսպան Զերգուն Քորութուրքը (Zergun Koruturk) կվերադառնա իր աշխատանքին այս շաբաթ կամ հաջորդ շաբաթվա սկզբին»: Հայոց ցեղասպանության փաստը ճանաչել են բազմաթիվ երկրներ: 1965 թ.-ին առաջինը դա արել է Ուրուգվայը, որի օրինակին հետեւել են Ռուսաստանը, Ֆրանսիան, Իտալիան, Գերմանիան, Հոլանդիան, Բելգիան, Լեհաստանը, Լիտվան, Սլովակիան, Շվեյցարիան, Հունաստանը, Կիպրոսը, Լիբանանը, Կանադան, Վենեսուելան, Արգենտինան, ԱՄՆ-ի 42 նահանգները: Հայոց ցեղասպանությունը ճանաչել է նաեւ Վատիկանը, Եվրոպական խորհրդարանը, Եկեղեցիների համաշխարհային խորհուրդը:--0-


Փաստաթղթեր ՀՀ նախագահի հրամանագրերը 01.10.2008 Հ. Հակոբյանին Հայաստանի Հանրապետության արտաքին գործերի նախարարության սփյուռքի հետ կապերի պետական կոմիտեի նախագահի պաշտոնից ազատելու մասին 29.09.2008 Ս. Սարգսյանին Հայաստանի Հանրապետության Վճռաբեկ Դատարանի քաղաքացիական եւ վարչական պալատի նախագահ նշանակելու մասին 06.09.2008 Ի. Մաթեվոսյանին Հայաստանի Հանրապետության Զինված ՈՒժերի մարտական պատրաստության վարչության պետ նշանակելու մասին 05.09.2008 Հ. Աբրահամյանին Հայաստանի Հանրապետության նախագահի աշխատակազմի ղեկավարի պաշտոնից ազատելու մասին 2002


Լրատվություն Մամլո հաղորդագրություններ Նախագահը պետական բարձր պարգեւներ է հանձնել մարտական հերթապահության ընթացքում աչքի ընկած զինծառայողներին 25.03.2017 - 842x665px - 377 Կբ - 1000x665px - 444 Կբ - 1000x823px - 416 Կբ - 1000x665px - 526 Կբ - 1000x666px - 297 Կբ - 1000x755px - 257 Կբ - 1000x666px - 480 Կբ - 1000x666px - 409 Կբ - 1000x666px - 164 Կբ - 1000x646px - 464 Կբ - 1000x697px - 611 Կբ - 1000x669px - 310 Կբ - 1000x678px - 566 Կբ - 1000x694px - 438 Կբ - 1000x688px - 517 Կբ - 1000x713px - 589 Կբ - 1000x784px - 575 Կբ - 1000x645px - 528 Կբ - 1000x721px - 639 Կբ - 1000x768px - 551 Կբ - 1000x738px - 567 Կբ - 1000x704px - 180 Կբ - 1000x666px - 279 Կբ - 1000x697px - 186 Կբ - 1000x666px - 399 Կբ Աշխատանքային այցով Արցախի Հանրապետություն մեկնած ՀՀ Նախագահ, Զինված ուժերի գերագույն գլխավոր հրամանատար Սերժ Սարգսյանն այսօր հայկական երկու հանրապետությունների փոխգործակցության շրջանակում Արցախի Նախագահ Բակո Սահակյանի, ՀՀ եւ ԱՀ պաշտպանության նախարարների ու բարձրաստիճան զինվորականների ուղեկցությամբ եղել է ՊԲ զորամասերից մեկում, ծանոթացել զինված ուժերի մարտական պատրաստականությանը եւ ունկնդրել զորամասի շարահրապարակում զինծառայողների համար կազմակերպված համերգը: Համերգային ծրագրի ավարտին Նախագահ Սարգսյանը Հայրենիքի սահմանները պաշտպանելիս ցուցաբերած արիության եւ խիզախության համար պետական բարձր պարգեւներով՝ Մարտական ծառայության մեդալով, պարգեւատրել է մարտական հերթապահության ընթացքում աչքի ընկած մի շարք զինծառայողների, նվերներ հանձնել նրանց եւ զինծառայողների այն ծնողներին, որոնց ընտանիքներում երկու կամ ավելի զինծառայողներ մեծ նվիրումով իրենց պարտքն են կատարում հայոց բանակում: Հանրապետության Նախագահը շնորհակալություն է հայտնել Հայրենիքի զինվորներին եւ անփորձանք ծառայություն մաղթել նրանց: *** Նախագահ Սերժ Սարգսյանի խոսքը զինծառայողների եւ նրանց ընտանիքների անդամների առջեւ Պարոնա՛յք զինվորներ եւ սպաներ, Սիրելի՛ ծնողներ, Հարգելի՛ հայրենակիցներ, Այստեղ, Արցախի հողի վրա, իրականության ընկալումն իմ կարծիքով շատ ավելի օրինաչափ է։ Վստահ եմ` բոլորդ եք զգացել։ Երեւանում եւ Հայաստանի մյուս քաղաքներում, փառք Աստծո, մենք վաղուց արդեն անցել ենք ամեն րոպե վտանգ զգալու փուլը։ Դա լավ է, դա առաջընթացի համար շատ կարեւոր գործոն է։ Բայց այստեղ այդ զգացումն այլ է՝ հաստատ ավելի իրական է։ Արցախցին ամեն օր արթնանում է ու իր կյանքն ապրում՝ քաջ գիտակցելով, որ յուրաքանչյուր պահ արեւելքից կարելի է սպասել ամեն ինչ։ Արցախի ժողովուրդն ամբողջությամբ բանակ է. այստեղ յուրաքանչյուրն է զինվոր, որ ամիսներ ու տարիներ շարունակ պաշտպանում է խաղաղությունը գերագույն արժեք համարողների, ժողովրդավարությունը կենսակերպ դարձրածների, խոսքի ազատության, մարդու իրավունքների, քրիստոնեության եւ հանդուրժողականության մեծ տարածքի հարավ-արեւելյան սահմանը։ Արցախն ինքը մեր օրերի հերոսն է։ Սիրելի՛ ծնողներ, Այս օրը դուք անցկացրեցիք ձեր զինվոր զավակների հետ։ Գլուխ եմ խոնարհում ձեր առաջ այսպիսի տղաներ դաստիարակելու համար։ Նրանք ամեն օր, ամեն ժամ հսկում են մի ողջ ժողովրդի անվտանգությունը, ապահովում նրա գոյությունը։ Վաղը նրանք ձեր օջախներ կվերադառնան որպես իսկական տղամարդ՝ հասուն, գիտակից ու միշտ կապրեն այն համոզմունքով, որ զարգանալ կարելի է միայն պաշտպանված լինելով։ Նրանք դա այսօր բոլորից լավ գիտեն։ Այո՛, զարգանալ կարելի է միայն պաշտպանված լինելով։ Հետեւաբար այս օրերին, երբ քննարկվում է, թե ում պետք է վստահել Հայաստանի զարգացման ղեկը գալիք հինգ տարիների համար, յուրաքանչյուր ոք պարտավոր է իրեն հարց տալ, իսկ ո՞վ կարող է կազմակերպել պաշտպանությունը, որ հնարավորություն ունենա զարգացում ապահովել։ Նախանցած ապրիլին մենք սրբադասեցինք 1.5 միլիոն մեր նահատակներին։ Անցած ապրիլին մենք մի բռունցք դարձանք ու հետ շպրտեցինք բանականությունը կորցրած հարեւանի լայնամասշտաբ հարձակումը. մենք կանխեցինք ապագայում նահատակներ սրբացնելու հեռանկարը։ Ով չի հասկացել, որ այստեղ՝ այս սահմանին մենք ցեղասպանություն ենք կանխում, ուրեմն չի հասկացել, թե որտեղ է ապրում։ Ով չի ընկալել սեփական հողի վրա մեր ժողովրդին բնաջնջելու հռետորության վտանգները, կարող է շարունակել չեղած գումարներով թոշակ ու աշխատավարձ բարձրացնելու կամ բնակչությանը գրեթե անվճար հոսանք ու գազ մատակարարելու գլուխգովանությունը, դրանից միեւնույնն է վտանգը չի նվազելու։ Անցած ապրիլին մենք հետ շպրտեցինք միջազգային պայմանավորվածությունները դրժած հակառակորդին բոլոր ուղղություններով, մենք տապալեցինք նրանց պլանները, մենք կատարելապես ջախջախեցինք նրանց՝ այդ օրերի տեղեկատվական պատերազմում, մենք մի տարվա ընթացքում այնքան ամրացրինք սահմանն ու զինեցինք զորքը, որ այսօր մեր առաջնագիծն ուղղակի անճանաչելի է դարձել։ Այսօր մեր տղաները հետեւում են հակառակորդի տեղաշարժին նրա տարածքի խորքում արդեն։ Այսօր պատերազմատենչ հարեւանի տարածքի բոլոր ուղղություններով, ընդհուպ մինչեւ ամենակարեւոր ենթակառուցվածքներ, գերժամանակակից հզոր հարվածային ուժ է ուղղված։ Եվ այսօր Հայաստանի զինուժի գերագույն գլխավոր հրամանատարն աչքը չի թարթելու, հարկ եղած դեպքում, «Իսկանդերի» համազարկի հրաման արձակելիս։ Ու դա հարեւան երկրում շատ լավ գիտեն։ Մենք այլեւս երբեք միլիոնավոր նահատակների սրբադասում չենք անելու։ Հաստա՛տ չենք անելու: Անցած ապրիլին հերոս տղաներ կորցրեցինք։ Ոչ ոք չգիտի, թե յուրաքանչյուրի մահն ինչպես եմ վերապրել։ Ես` գերագույն գլխավոր հրամանատարս, ով ուղղակի իրավունք չունի թուլություն ցույց տալու։ Յուրաքանչյուր հերոսի հետ վերապրել եմ իր ողջ կյանքը եւ առավոտյան սառը հայացքով հակահարվածի նոր հրաման եմ տվել։ Մենք պետք է ունենանք անվտանգության ուժեղ ձեռք։ Պոպուլիզմը կամ թուլությունը անվտանգության բուրգի գագաթում կկործանի մի ողջ ժողովուրդ։ Քառօրյա պատերազմի ավարտին համաձայնվելիս մենք, անշուշտ, գիտեինք, որ դեռ մեկ-երկու բլուր հետ չենք վերցրել։ Ներքին քաղաքական դաշտից վախեցող կամ պոպուլիստ մեկը էլի մի 100 զոհի գնով հետ կբերեր այդ հողակտորը, որ հետո հերոս խաղար ամբիոններում։ Միայն ուժեղը կարող էր կանգնելու հրաման տալ, խնայել կյանքեր ու իր վրա վերցնելով ապագա դատարկ պոպուլիզմի հարվածները՝ քաջ գիտակցելով ինչքան տարածք է մինչ այդ լուռ վերցրել եւ ինչքան կվերցնի հաջորդ անգամ։ Մարդկային կյանքը կարող են գնահատել միայն ուժեղները։ Մեր անվտանգությանը ուժեղ առաջնորդություն է պետք։ Ինձ անընդհատ հարցնում են՝ ինչ եմ անելու 2018 թվականից հետո։ Ես իմ կյանքի ընթացքում իրոք երբեք չեմ պլանավորել, թե հաջորդ հանգրվանին որտեղ եմ լինելու։ Միշտ հայտնվել եմ այնտեղ, որտեղ մեր անվտանգությանն ավելի պիտանի եմ եղել։ Ես հիմա չգիտեմ՝ ինչ քաղաքական կառուցվածք կլինի 2018-ին, բայց եթե իմ գլխավորած քաղաքական ուժը հաղթի գալիք ընտրություններում, ապա այդ պահի դասավորությունից ելնելով ինչ-որ կարգավիճակում իմ դերը կունենամ մեր ժողովրդի անվտանգության ապահովման հարցում։ Չգիտեմ դա ինչ կարգավիճակ կլինի, բայց հաստատ որեւէ ձեւաչափով օգտակար կլինեմ։ Իսկ այսօր ավելի կարեւոր հարց ունենք։ Մենք պիտի հասկանանք, որ ապրիլի 2-ը խաղ չէ, սուտ շուտասելուկների մրցույթ չէ, մենք պիտի հասկանանք, որ ապրիլի 2-ին մենք տանիքների վրա լավ ցատկողներ չենք ընտրում, մենք մեր ժողովրդի գոյության իրավունքը պաշտպանողներ ենք ընտրում, մենք համազարկի, հարձակման եւ հարկ եղած դեպքում հետ քաշվելու հրաման տվողներ ենք ընտրում, դա անելու համար բավարար ներքին ուժ ունեցողներ ենք ընտրում։ Ընտրում ենք, թե ում հրամանատարության ներքո են այս տղաներն ավարտելու իրենց ծառայությունը, հաջորդները ծառայելու, ովքեր են պաշտպանելու մեր մանուկների անհոգ ուսման իրավունքն ու մեր մեծերի մայրամուտը։ Հասկանու՞մ ենք արդյոք մենք սա, թե՞ ոչ, բայց քվեատուփին մոտենալիս ուղղակի պարտավոր ենք հասկանալ։ Հայրենակիցնե՛ր, Հայաստանի եւ Արցախի անվտանգությունը մեր թիվ մեկ խնդիրն է։ Թիվ մեկ խնդիրը։ Հասարակության յուրաքանչյուր անդամ կարող է վստահ լինել: Չենք խնայել ու չենք խնայելու որեւէ ջանք ու միջոց եւ նաեւ հնարավորություն՝ ավելի ամրապնդելու մեր անվտանգությունը, համալրելու այն նոր բաղադրիչներով: Մեր երկրի զարգացմանն ուղղված արտաքին բարենպաստ պայմանների ապահովմանն ուղղված ջանքերին զուգահեռ մենք շարունակելու ենք մեր զինված ուժերի արդիականացման, մարտունակության էլ ավելի բարձրացման, նորագույն ու համարժեք սպառազինություններով համալրման մեր, ըստ էության, այլընտրանք էլ չունեցող քաղաքականությունը: Այո, միջազգային միջնորդների հետ միասին մենք շարունակելու ենք մեր ջանքերը՝ հասնելու արցախյան հիմնախնդրի խաղաղ ու արժանապատիվ կարգավորմանը, կարգավորում, որը կարձանագրի Արցախի ժողովրդի՝ իր պատմական հայրենիքում ազատ ապրելու եւ արարելու անխախտ ու անվիճարկելի իրավունքը եւ կերաշխավորի տեւական ու կայուն խաղաղություն: Բայց մենք մեր ոչ վաղ անցյալից, ապրիլյան պատերազմից գիտենք, թե սահմանի հակառակ կողմում ինչպիսի մտածողություն է տիրում եւ ինչ արժեքներ են քարոզվում, իրականության ու դրա հեռանկարների ինչպիսի աղճատված ու երեւակայական ընկալումներ կան: Շատ պարզ ու հասկանալի հայտարարում եմ. մեր զինված ուժերը՝ մեր հավաքական պատիվն ու արժանապատվությունը, շարունակելու են իրենց պատրաստվածությամբ, սպառազինությամբ ու մարտական անգերազանցելի ոգով հակառակորդին պարտադրել խաղաղություն, եթե, Աստված մի արասցե, դրա անհրաժեշտությունը կրկին լինի: Թող ոչ ոք չկասկածի՝ աշխարհում հատուկենտ ժողովուրդներ կան, որ գիտեն խաղաղության գինն այնպես, ինչպես մենք: Կրկին, թող ոչ ոք չկասկածի, մենք ժողովուրդ ենք, ում արժանապատվությունը առուծախի առարկա չէ, ում անհնար է սպառնալիքով մղել քայլերի, որ հակոտնյա է մեր արժանապատվությանն ու արդար զգացումին, նաեւ միջազգային իրավունքի նորմերին: Շնորհակալություն սիրելի՛ ծնողներ՝ այսպիսի հերոս տղաներ դաստիարակելու համար: Շնորհակալություն սիրելի՛ զինվորներ՝ օրինակելի բարեխղճությամբ ձեր պարտքը հայրենիքի հանդեպ կատարելու համար: Շնորհակալություն պարո՛նայք սպաներ՝ ձեր գրագետ ու պատասխանատու առաջնորդության համար: Շնորհակալություն սիրելի՛ մարտական ընկերներ՝ ձեր անսահման նվիրումի համար: Շնորհակալ եմ:


text: Մարդու իրավունքների եվրոպական դատարանն այսօր հերթական որոշումն է կայացրել ընդդեմ Հայաստանի՝ պարտավորեցնելու 15 հազար եվրո փոխհատուցում վճարել տուժողին: Խոսքը 2006 թվականին ոստիկանների կրակոցներից մահացած Սեյրան Այվազյանի գործին է վերաբերում։ Մահացած Այվազյանի քույրը՝ Սիլվարդ Այվազյանը, որը հանդիսանում է նաեւ տուժողի իրավահաջորդ, դիմել էր ՄԻԵԴ, պնդելով, որ նախաքննական մարմինը ապօրինի կերպով կարճել է քրեական գործը հանցակազմի բացակայության հիմքով: Իրավահաջորդի ներկայացուցիչ, փաստաբան Կարեն Թումանյանն «Ազատության» հետ զրույցում ասաց, որ ՄԻԵԴ-ը որոշել է, որ նախաքննական մարմինը պատշաճ ու բազմակողմանի քննություն չի կատարել, պարզելու համար, արդյոք իրավաչափ էին ոստիկանների գործողությունները եւ այսպիսով խախտվել է կոնվենցիայի 2-րդ հոդվածը։ Ըստ փաստաբանի Սեյրան Այվազյանը հոգեկան առողջության խնդիրներ է ունեցել։ 2006թ մարտի 6-ին նա իր մոտ եղած դանակով Լոռու մարզի Օձուն գյուղում հարձակվել է նույն գյուղի երկու բնակիչների վրա, որից հետո թաքնվել իր տանը։ Ոստիկանության 6 աշխատակիցներ նրան վնասազերծելու նպատակով հարկադրաբար բացել են դուռը, ներս մտել։ Այզվազյանը, ըստ փաստաբանի, դանակի ետնամասով հարվածել է ոստիկաններից մեկին, ինչից հետո, 4 իրավապահներ 15 անգամ կրակել են նրա ուղղությամբ։ Ստացած մարմնական վնասվածքներից Սեյրան Այվազյանը հիվանդանոց տեղափոխվելու ճանապարհին մահացել է։ Մահացած Այվազյանի քույրը, սակայն, պնդում է, որ իրականում իր եղբայրը վտանգ չի ներկայացրել նրա վրա կրակած ոստիկանների կյանքին, եւ նրանք պարզապես սպանել են Սեյրան Այվազյանին ոստիկանին վիրավորելու համար: Լոռու մարզի դատախազության քննիչ Ս.Մխիթարյանի 2006 թվականի ապրիլի 11-ի որոշմամբ, ՀՀ ոստիկանության Լոռու մարզային վարչության Թումանյանի բաժնի չորս աշխատակիցների նկատմամբ քրեական գործի հարուցումը մերժվել է նրանց գործողություններում հանցակազմի բացակայության հիմքով:


Կինը մեքենայով ժայռից ընկել է ծովը եւ լողալով դուրս եկել ափ - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր 02/27/2020 22:45 Այսօր պարզ դարձավ, որ ՍԴ 7 անդամները չտրվեցին գայթակղությանը, Ավետիք Իշխանյան 02/27/2020 22:35 Պարգեւատրվել է սահմանախախտին հայտնաբերող քաղաքացին 02/27/2020 22:30 Հայաստանը դարձել է Հանքարդյունաբերության, հանքանյութերի, մետաղների եւ կայուն զարգացման միջկառավարական ֆորումի անդամ 02/27/2020 22:22 ԱԳՆ-ում կայացավ կորոնավիրուսի համաճարակի կանխարգելման հարցով հանդիպում 02/27/2020 22:14 ՀՀ ԱԳՆ հայտարարությունը Սումգայիթյան հակահայկական ջարդերի տարելիցի վերաբերյալ 02/27/2020 21:59 Լիպեցկում հայրը դաժանաբար սպանել է մանկահասակ աղջկան, ապա փորձել սպանել երկրորդին ու կնոջը 02/27/2020 21:38 Սամվելն իր գործի կարոտով գնաց 02/27/2020 21:30 7 մարդ ովքեր իրենց կյանքով ու կենսագրությամբ կանգնեցին մեր պետության ու 37 թվականի միջեւ. Նարեկ Մալյան 02/27/2020 21:06 Հարգելի՛ քաղաքացիներ, ի դեմս Ձեր ձեւավորած Աժ-ի, արդեն ընտրել եք եւ նշանակել ՍԴ դատավոր մի մարդու, ով չի աշխատում. Վլադիմիր Մարտիրոսյան 02/27/2020 20:46 Մարդու իրավունքների պաշտպանն ընդունել է Ժողովրդավարությունների համայնքի բարձրաստիճան պատվիրակությանը 02/27/2020 20:17 Մաքսային ծառայության աշխատանքների կազմակերպումը՝ Իրանի Իսլամական Հանրապետության հետ ցամաքային հաղորդակցության երկշաբաթյա սահմանափակման ժամանակ 02/27/2020 19:45 Արցախում նախագահի թեկնածուներից ոչ բոլորն են հասկանում արտաքուստ պարզ թվացող, բայց ներքուստ չափազանց բարդ ճշմարտությունը 02/27/2020 19:37 Գործակալներից մինչեւ դավաճաններ իրավապահ համակարգում. ինչո՞ւ չեն անուններ հնչում ու քրեական գործեր հարուցվում 02/27/2020 19:10 Դատական համակարգի կայացման համար կարեւոր փուլ էր, ՍԴ դատավորները որոշեցին լինել արժանապատիվ. Ստեփան Դանիելյան 02/27/2020 18:58 Տարեցների եւ երեխաների խնամքի շուրջօրյա հաստատություններում կարանտին է հայտարարվել 02/27/2020 18:44 Նրանք արդեն հայ իրավունքի պատմության մեջ են՝ որպես ՍԴ դատավորի կոչումը փողի հետ չփոխած մարդիկ . Երվանդ Վարոսյան 02/27/2020 18:38 ՍԴ դատավորները չօգտվեցին վաղ կենսաթոշակի անցնելու նախագծից 02/27/2020 18:33 Պաշտոնական այցով Հայաստանում է Վրաստանի պաշտպանության նախարարը 02/27/2020 18:29 Վարչապետն ընդունել է Վրաստանի պաշտպանության նախարարին 02/27/2020 18:25 Նոր Նորք վարչական շրջանում կատարված բնակարանային գողությունները բացահայտվեցին 02/27/2020 18:10 Սամվել Ուզունյանին կաշառք տալու գործով նախաքննությունն ավարտվել է 02/27/2020 18:02 Փոխվարչապետ Տիգրան Ավինյանն ընդունել է Կանադայի դեսպանին 02/27/2020 17:56 Երեւան քաղաքի բնակչին մեղադրանք է առաջադրվել՝ փաստաթղթեր կեղծելու եւ առանձնապես խոշոր չափերով խարդախություն կատարելու համար 02/27/2020 17:48 Կորոնավիրուսի պատճառով Ճապոնիայում բոլոր դպրոցները մեկ ամսով կփակվեն 02/27/2020 17:32 Ալեքսան Պետրոսյանը կշարունակի մնալ ազատության մեջ.Դատախազության բողոքը մերժվել է 02/27/2020 17:29 Խորհրդակցություն հանրապետությունում կորոնավիրուսի տարածման կանխարգելմանն ուղղված աշխատանքների շուրջ 02/27/2020 17:15 Մահացել է հուշարձանագետ Սամվել Կարապետյանը 02/27/2020 17:10 «Բավրայի» գործով տեսուչի խափանման միջոցի հարցը կքննի դատավոր Լուսինե Աբգարյանը 02/27/2020 17:05 Տավուշի մարզում 2019թ. ընթացքում ապօրինի անտառահատումների եւ դրանց հետ կապված պաշտոնական հանցագործություններով 3.8 անգամ ավելացել է պետությանը պատճառված վնասի վերականգնման ցուցանիշը 02/27/2020 16:54 ԱՆ-ն ինֆորմացիա չունի «Աստղիկ» բկ-ում գրանցված մահվան դեպքի վերաբերյալ 02/27/2020 16:53 Ահազանգ ստացանք քաղաքացիներից, որ Սյունիքի մարզի երկու դպրոցներում փակցված է վարչապետի նկարը. Մխիթար Հայրապետյան 02/27/2020 16:51 Իրանում կորոնավիրուսից մահացածների թիվն աճել է 02/27/2020 16:48 Պարոն Փաշինյան, վերջապես գտեք Ձեր մեջ համարձակություն եւ նշանակեք ԱԱԾ տնօրեն եւ Ոստիկանության պետ. Ղազինյան 02/27/2020 16:37 Հանդիպում ՀԱՊԿ գլխավոր քարտուղարի հետ 02/27/2020 16:30 Ակնկալում եմ, որ ինձ համար ցանկալի տարբերակով պետք է գործը կարճվի. Ալիկ Սարգսյան 02/27/2020 16:21 Վաղեմության ժամկետը վաղուց սպառած գործերը քրքրում են կոնկրետ անձի դեմ հակաքարոզչության համար 02/27/2020 15:25 ԲԴԽ-ն մասնակի բավարարեց նախկին դատավորի դիմումը 02/27/2020 15:09 Հայաստանը պատմականորեն աղքատության ամենացածր մակարդակն ունի. Փաշինյան 02/27/2020 15:01 Պետական ծառայողները վատ են վերաբերվում քաղաքացիություն ստանալ ցանկացող անձանց. Զարեհ Սինանյան 02/27/2020 14:50 Սպասվում է առանց տեղումների եղանակ 02/27/2020 14:43 ԱԳՆ-ն հորդորում է չայցելել 5 երկիր 02/27/2020 14:32 Ես՝ որպես ՄԻԱՎ-ով ապրող մարդ, վստահություն չունեմ Առողջապահության նախարարության հանդեպ 02/27/2020 14:15 Վիճաբանության ժամանակ դանակահարել էր եղբորը 02/27/2020 14:01 Առողջապահության նախարարը կոչ է անում դիմակների գնումով եւ պահեստավորումով ինտենսիվ չզբաղվել 02/27/2020 13:48 ԼՀԿ-ն դատի է տվել Լեւոն Զուրաբյանին 02/27/2020 13:41 Քանի որ կորոնավիրուսը շատ վտանգավոր վիրուս չի համարվում, շատ հատուկ միջոցառումների կարիք չկա. Արսեն Թորոսյան 02/27/2020 13:31 ՃՏՊ Դիլիջանի ոլորաններում. կա զոհ 02/27/2020 13:26 Նոր զոհերը հենց այդ թավիշի արդյունքն են. իրավապաշտպան 02/27/2020 13:20 Սահմանադրության փոփոխությունների հանրաքվեի շրջանակներում ՀՀ գլխավոր դատախազությունում թեժ գիծ է գործարկվել 02/27/2020 13:11 Չի կարող ինչ-որ մեկի քմահաճույքով որեւէ պետական հիմնարկի կնիք առգրավվի. Արսեն Թորոսյանը՝ ՁԻԱՀ-ի կենտրոնի փոխտնօրենին բերման ենթարկելու վերաբերյալ 02/27/2020 19:45 Արցախում նախագահի թեկնածուներից ոչ բոլորն են հասկանում արտաքուստ պարզ թվացող, բայց ներքուստ չափազանց բարդ ճշմարտությունը 02/25/2020 23:46 Սեքս-տուրիզմը ամբողջ հմայքով. ուր են գնում Ռուսաստանի կանայք արկածներ փնտրելու 02/26/2020 13:40 «Բական ընդդեմ Հունգարիայի» ՄԻԵԴ վճիռը եւ դրա նշանակությունը Հայաստանում իրականացվող Սահմանադրական հանրաքվեի համար 02/27/2020 09:34 Հայաստանի եւ Վրաստանի միջեւ միջազգային սկանդալ է հասունանում. «բեսպրեդելը» վերադառնում է. «Հրապարակ» 02/26/2020 14:02 Կորոնավիրուսով պայմանավորված ՊՆ-ն արգելում է զինծառայողներին արձակուրդ գնալ 02/26/2020 14:24 Ինչ ասեմ քեզ, որ քո «քյալեն» մտնի. Գուրգեն Եղիազարյանը՝ Փաշինյանին 02/26/2020 21:04 Ինձ չի հետաքրքրում, թե նախարարի կինը ոնց է տոլմա փաթաթում, բայց ինձ հետաքրքրում է՝ նախարարը դատված եղե՞լ է, թե ՞ ոչ, բանակում ծառայե՞լ է, թե ոչ. Արա Ղազարյան 02/26/2020 11:06 Էջմիածնի քաղաքապետարանը ոչ թե կգնի, այլ արդեն գնել է ադամանդե քարերով ոսկե մատանիներ. Դիանա Գասպարյանի պարզաբանումը 02/26/2020 14:33 «Այո»-ի 3 միլիոնանոց լոգոն՝ 90-ականներից 02/26/2020 07:57 Առաջ չամադաններով «Բաղրամյան 26» էին գնում, հիմա՝ «Դվին» ռեստորան. «Հրապարակ» 02/26/2020 22:21 Բերման են ենթարկել «ՁԻԱՀ կանխարգելման հանրապետական կենտրոնի» փոխտնօրենին 02/26/2020 18:23 Միքայել Մինասյանը ՀՔԾ հարցաքննության է հրավիրվել մեկ տարի առաջ՝ 2019 թվականի հունվարին 02/26/2020 15:21 ՔՊ-ն քննարկում է «գողացված» լոգոյի թեման 02/26/2020 11:01 Գեղեցկության սրահում մայր եւ որդի ծեծել են վարսահարդարուհուն 02/27/2020 09:38 Վանեցյանի կուսակցության գլխավոր գրասենյակն արդեն պատրաստ է. ո՞ւմ հետ է նա հանդիպում. «Հրապարակ» 02/26/2020 20:02 Մանվել Գրիգորյանին «Մորֆին» տեսակի դեղամիջոց են ներարկել. պաշտպան 02/27/2020 11:58 Մեքենան գլորվել է ձորը. 31-ամյա ուղեւորուհին մահացել է 02/27/2020 16:53 Ահազանգ ստացանք քաղաքացիներից, որ Սյունիքի մարզի երկու դպրոցներում փակցված է վարչապետի նկարը. Մխիթար Հայրապետյան 02/27/2020 09:09 Պատրաստվում են հնարավոր ցնցումներին. Կառավարությունը երկարաժամկետ զորահավաք է նախագծում. «Հրապարակ» 02/26/2020 13:02 Զրուցեք տաքսիստների հետ, շատ բան կիմանաք Կինը մեքենայով ժայռից ընկել է ծովը եւ լողալով դուրս եկել ափ 08/13/2019 21:13 | Անցուդարձ Մեծ Բրիտանիայում Ուելս քաղաքի հարավում գտնվող Լայմսլեդ ծոցի տարածքում մի կին մեքենայով ժայռից ընկել է ջրի մեջ եւ բարեհաջող լողացել դեպի ափ: Այս մասին հայտնում է WalesOnline- ը: Դեպքը տեղի է ունեցել երեքշաբթի, օգոստոսի 13-ին, տեղական ժամանակով առավոտյան ժամը վեցին: Փրկարար խումբը դեպքի վայր է ժամանել 15 րոպեի ընթացքում եւ վարորդին ցուցաբերել առաջին բուժօգնություն: Կնոջը տեղափոխել են հիվանդանոց: Ընկնելու պահին վարորդը մեքենայի մեջ մենակ է եղել: Նրա ներկայիս վիճակը դեռ անհայտ է:


text: Դրենաժը չմշակված կեղտաջրերն են, որոնք պարունակում են մինչեւ 12մմ հասնող կոշտ մասնիկներ: Նկուղ կամ ներքնահարկ ունեցող շինությունները մեծամասամբ արտաքին դրենաժային համակարգի կարիք ունեն, որը կանխում է խոնավության հետեւանքով առաջացող նեխման եւ այլ վտանգավոր երեւույթները: Դրենաժային խողովակները պետք է միացված լինեն համապատասխան պոմպով համալրված հորին: Կեղտաջրերը չմշակված ջրերն են (բացառությամբ սանհանգուցային ջրերի), որոնք պարունակում են մանրաթելեր եւ կոշտ մասնիկներ (օրինակ՝ խոհանոցային ջրերը): Կոյուղաջրերը չմշակված ջրերն են, որոնք պարունակում են գործվացքներ եւ այլ կոշտ մասնիկներ, այդ թվում նաեւ սանհանգուցային ջրեր: Խցանումից խուսափելու նպատակով կոշտ մասնիկների համար նախատեսված խողովակի տրամագիծը պետք է լինի 65մմ-ից ավել: Ունիվերսալ UNILIFT UNILIFT պոմպերի շարքը օպտիմալ եւ անվտանգ լուծում է մի շարք սարքերից կեղտաջրերի դուրս բերման համար: Այն հեշտությամբ կարելի է մոնտաժել նեղ դրենաժային հորերում, չի պահանջում խնամք եւ շատ հուսալի է: UNILIFT-ը ունի բազմաթիվ մոդելներր, որոնց ճիշտ ընտրությունը կախված է ճնշման եւ ջրաքանակի տեխնիկական պահանջներից, ինչպես նաեւ՝ կեղտաջրի տեսակից:


text: Հեղաշրջումն՝ ընթացքի մեջ. Հոկտեմբերի 27-ի անարյուն սցենարը | 1in.am Հեղաշրջումն՝ ընթացքի մեջ. Հոկտեմբերի 27-ի անարյուն սցենարը Դատավոր Գրիգորյանը Ռոբերտ Քոչարյանի եւ մյուսների գործը բոլոր հատորներով ուղարկել է Սահմանադրական դատարան՝ այսպիսով քրեական դատավարության կանոնների կոպտագույն խախտումներով դատավարության բոլոր կողմերին զրկելով այն բողոքարկելու հնարավորությունից։ Ֆեյսբուքյան իր էջում այս մասին գրառում է կատարել փաստաբան Վահե Գրիգորյանը: «...Քիչ առաջ, զանգահարելով դատավոր Դ. Գրիգորյանի ընդունարան, ճշտելու համար, թե արդյոք բողոքարկման ենթակա որոշումն ուղարկվա՞ծ է ինձ եւ տուժողներին, հընթացս, համոզվելու համար, որ մենք այլ անակնկալ չենք ունենալու, հետաքրքրվեցի, թե արդյոք դատարանը, հարգելով կողմերի՝ այս հիմքով գործը կասեցնելու մասին որոշման բողոքարկման իրավունքը, սպասո՞ւմ է բողոքարկման մեր իրավունքի իրականացմանը։ Դատավոր Դ. Գրիգորյանի ընդունարանից տեղեկացա, որ բողոքարկման ենթակա եւ դեռ չբողոքարկված որոշումն արդեն իսկ ի կատար է ածվել, եւ քրեական գործը (բոլոր հատորներով) ուղարկվել է ՍԴ՝ ապօրինաբար եւ քրեական դատավարության կանոնների կոպտագույն խախտումներով դատավարության բոլոր կողմերին զրկելով այն բողոքարկելու հնարավորությունից։ Քրեական գործն իր ողջ նյութերով հանդերձ ՍԴ ուղարկելով մեր բողոքարկման իրավունքը, փաստացի, այլեւս դադարել է, քանի որ առանց քրեական գործի նյութերի, վերաքննիչ քրեական դատարանը մեր բողոքը լսել չի կարող»,- գրել է Գրիգորյանը։ Արտաքուստ զուտ իրավական թվացող այս խնդիրն ակնհայտ քաղաքական ենթատեքստ ունի։ Դատավորի շտապողականությունը չի կարող բացատրվել օրենքների չիմացությամբ կամ մասնագիտական այլ գործոններով։ Տվյալ դեպքում՝ դատարանը հեղաշրջման՝ արդեն իսկ կասկած չհարուցող պլանի մի բաղադրիչն է, որի նպատակը հեղափոխության օրակարգի չեղարկումն է կամ առնվազն երկրում այնպիսի վիճակի ստեղծումը, որը հանգեցնի քաղաքացիական բախումների։ Դատավաոր Գրիգորյանը շտապել է, որպեսզի դատավարության մյուս սուբյեկտներից որեւէ մեկը չկարողանա բողոքարկել Ռոբերտ Քոչարյանի խափանման միջոցը փոխելու որոշումը։ Այստեղ, իհարկե, կարող ենք հանգել մի քանի հետեւության, որոնցից յուրաքանչյուրն ավելի է ամրապնդում այն վարկածը, որ Քոչարյանի եւ մյուսների գործը քննող դատավորը գտնվում է, այսպես կոչված, քերաօլիգարխիկ սխեմաների ճիրանում կամ՝ սարդոստյանում։ Օրինակ՝ կարելի է ենթադրել, որ գործը քննող դատավորը դիմել է ակնհայտ ապօրինությունների շահադիտական նպատակներով։ Ի վերջո, չմոռանանք, որ այս գործով անցնում է մի մարդ, որը Ղարաբաղից Հայաստան եկել էր «մի շապիկով»՝ նախագահության ավարտին դառնալով միլիարդատեր՝ համաձայն միջազգային հեղինակավոր ԶԼՄ-ների բազմաթիվ հրապարակումների։ Իհարկե, չի բացառվում, որ այս դեպքում գործ ունենք ոչ թե կոռուպցիոն ռիսկի, այլ՝ հեղաշրջման համապարփակ ծրագրի հետ, եւ այդ համատեքստում դատարանը մեծ շղթայի մի փոքր օղակ է։ Այս վարկածը շատ ավելի տրամաբանական է, եթե հաշվի առնենք այն հանգամանքը, որ Ռոբերտ Քոչարյանին քրեական պատասխանատվության ենթարկելու հարցում գոյություն ունի համաժողովրդական կոնսենսուս, ու ոչ մի դատավոր չէր ցանկանա «կամիկաձեի» դեր ստանձնել՝ որեւէ գումարի կամ գործարքի դիմաց։ Ըստ այդմ՝ տրամաբանական է ենթադրել, որ դատավորն ունեցել է ավելի «ուժեղ» փաստարկներ, օրինակ՝ նրան հրամցվել է, որ Հայաստանի գործող իշխանությունը փաստացի գոյություն չունի, կամ՝ իրական է հին համակարգի ռեստավրացիայի վտանգը։ Ակնհայտ է, որ հին համակարգի ռեստավրացիայի պլանն ունի ներքին ու արտաքին համատեքստ, համենայն դեպս՝ ռուսաստանցի հայտնի փորձագետների հարցազրույցներից ակնհայտ է դառնում, որ Մոսկվան զբաղված է Հայաստանում, այսպես ասած, «քաղաքացիական բախումների» սցենարի մոդելավորմամբ։ Նիկոլ Փաշինյանի թիմն ակնհայտ մարտահրավերներին պատասխանում է քաոտիկ քայլերով, իրավիճակային նախաձեռնություններով, որոնք չենք կարող արդյունավետ լինել, միեւնույն ժամանակ՝ վտանգելով երկրի դեմոկրատական իմիջը։ Պետք է գերիշխող լինի այն գիտակցությունը, որ այս օրերին որոշվում է Հայաստանի, նրա ինքնիշխանության ճակատագիրը, մանավանդ որ «Հոկտեմբերի 27»-ի սինդրոմը Հայաստանում հաղթահարված չէ, ու այնպիսի տպավորություն է, որ հիմա գործողության մեջ է դրա անարյուն սցենարը։


Էջ:Ghazaros Aghayan, Collected works, vol. 1 (Ղազարոս Աղայան, Երկերի ժողովածու, հատոր 1-ին).djvu/332 — Վիքիդարան Էջ:Ghazaros Aghayan, Collected works, vol. 1 (Ղազարոս Աղայան, Երկերի ժողովածու, հատոր 1-ին).djvu/332 գոմ ասա, կալ ասա, մարագ ասա. նոր այգի պիտի գցի, նոր խամհատ պիտի բաց անի, ո՞վ գիտե՝ էլի ինչե՜ր պետք է շինի, ինչ որ հիմա չի կարող որովհետեւ հիմա խոսքները մեկ չի գալիս, մեկը դեսն է քաշում, մյուսը դեն. սեր, միաբանություն չկա։ Ամեն մեկն ուզում է հանգիստ ապրել, ջանին ջափա չի տալիս. շինելու բանն իրար վրա են գցում, քեզ նման բանից փախչում։ Ես որ նրանց տեղը լինիմ, քեզ հացափոր էլ չեմ պահիլ։ Գնա՛ ձին տար ջուրը, գնա՛, ի՞նչ քո խելքի բանն է: — Ահա մեր տան, մեր կեցության պատկերը,— ասաց աղան իր հյուրին։— Ինչ որ բաժանության խոսք ու զրույց է եղել մեր տան մեջ, էլ ոչ մի օր հանգիստ չունինք։ Եղբայրքս իրար հետ են կռվում, մեր կնանիքն իրար հետ, երեխեքն ու ծառաներն իրար հետ։ Կհավատա՞ս, որ ասեմ, մեր շներն ու տավարներն էլ են սկսել կռվել իրար հետ, կարծես բաժանության հոտն առած լինին։ Մեկ խոսքով՝ կռիվը, ծեծը, խռովությունը մեր տան մեջ դառել է մի վարակիչ հիվանդություն։ Մեծ երկյուղ ունիմ, որ արյունով վերջանա այս ամենը, որովհետեւ շատ խռոված եւ անհանգիստ է հոգիս, սրտի թրթռոց եւ Ստացված է «https://hy.wikisource.org/w/index.php?title=Էջ:Ghazaros_Aghayan,_Collected_works,_vol._1_(Ղազարոս_Աղայան,_Երկերի_ժողովածու,_հատոր_1-ին).djvu/332&oldid=340621» էջից Այս էջը վերջին անգամ փոփոխվել է 31 Օգոստոսի 2021-ի ժամը 08:11-ին:


text: Խորեն Աբրահամյան. առեղծվածային գրավչության գաղտնիքը 07:20 25.06.2020 | Կինոթատրոն | Անի Գաբուզյան Տղամարդու գրավչության ընկալումները հայկական իրականության մեջ պատշաճ կերպով չեն մատուցված Հետաքրքիր է մտորել սեքսուալության (տվյալ հոդվածում՝ արական սեքսուալության) մասին, լինելով մի հասարակության մասը, որն անցյալում եւ մեծամասամբ նաեւ ներկայում, շրջանցում է սեքսուալության թեման: Նույնքան բարդ է բնորոշել հայկական սեքսուալությունը, որքան հեշտ է սահմանել ֆրանսիական անհոգ հմայքը, բրիտանական զուսպ ձգողականությունը եւ ամերիկյան իդեալականացված առնականությունը: Տղամարդու գրավչության մասին ընկալումները հայկական իրականության մեջ պատշաճ կերպով չեն մատուցված, ինչի արդյունքում էլ առաջացել են մեծ ժողովրդականություն վայելող տղամարդու գեղեցկությունը ստորադասող արտահայտությունները եւ մեծ քթի ստեղծած միֆը, որը կոնոտացիաների փոփոխության արդյունքում կարող է ստանալ թե՛ սեքսուալության հատկանիշներ, թե՛ հակակրանքի: Այս կաղապարներն են, որ արական սեքսուալությունը սահմանում են զսպվածության եւ մեծ քթի կաղապարների շրջանակում, բայց սեքսուալությունը կարծրատիպերին հետեւելը չէ. այն սեփական կաղապարները ստեղծելն է, ինչն էլ հատկապես հետաքրքիր է կինեմատոգրաֆում, որը սովորեցնում է մեզ մտածել մարդկային մարմնի մասին: Հայ կինեմատոգրաֆը լի է գրավիչ դեմքերով, արտահայտիչ դիմախաղով եւ գեղեցիկ մարմիններով, բայց հայ դերասաններից իր ինքնատիպ առնականությամբ, եթե կուզեք՝ առեղծվածային գրավչությամբ առանձնանում է Խորեն Աբրահամյանը: Ո՞րն է գանգրահեր այս հսկայի առնականության գաղտնիքը, ի՞նչն է նրան մեծ հմայք հաղորդում: Հայտնի իրողություն է, որ զսպվածությունը հատուկ է հայ դերասանների արտահայտչականությանը: Նույնը չի կարելի ասել Խորեն Աբրահամյանի մասին, ում մարմնի շարժումների ազատությունը նրա գրավչության գլխավոր հաղթաթուղթն է: Բարձր հասակը եւ լայն ուսերը Խորեն Աբրահամյանին թույլ են տալիս ոչ թե դառնալ սեփական մարմնի արտադրանքը, այլ ճիշտ հակառակը, ինչպես, անդրադառնալով ֆրանսիացի ազգագրագետ եւ սոցիոլոգ Մարսել Մոսի առաջ քաշած «Մարմնի տեխնիկա» հասկացությանը, գրել է ֆրանսիացի մարդաբան, սոցիոլոգ, փիլիսոփա եւ մշակութաբան Կլոդ Լեւի-Սթրոսը՝ «հենց մարդն է միշտ եւ ամենուր կարողացել վերածել իր մարմինը իր տեխնիկական հնարքների եւ պատկերացումների արտադրանքի»: Կինոպատումներում դիտելով Աբրահամյանի շարժումները՝ հստակորեն ընդգծվում են նրա՝ իր մարմինը լիարժեք կառավարելու ունակությունները: Բայց հետաքրքիր է ոչ միայն գործողությունը, այլեւ ձեւը, որով այն կատարվում է: Ինչպես ցանկացել է ընկալվել Խորեն Աբրահամյանը, այդպես էլ կառավարել է իր մարմինը: Բնությունից օժտված լինելով լայն ուսերով եւ ընդարձակ կրծքավանդակով՝ նրա ինքնաբացահայտման շարժումներին հատուկ են թեթեւությունը եւ առնական անփութությունը: Շարժումների հմայքի տեսանկյունից անգերազանցելի է Խորեն Աբրահամյանի Պավլեն, Հենրիկ Մալյանի «Մենք ենք, մեր սարերը» ֆիլմում: Հնձվո՞րն է ենթարկվում իր աշխատանքային գործիքին, թե՞ գործիքն է ենթարկվում նրան: Ֆիլմի սկզբում հնձվորները ենթարկվում են իրենց գործիքին. շարժումներում հստակ են, հավասարակշռված, ունեն աշխատելու արդեն հաստատված ոճ, արագ են աշխատում եւ դադարներ չեն առնում: Ի տարբերություն նրանց` Պավլեի շարժումներում թեթեւություն կա եւ անբռնազբոս ֆլիրտ իր աշխատանքի հետ: Չկա արագություն, փոխարենը կան դադարներ եւ անշտապ գործելաոճ, ինչը կարող է մղել ոչ միայն գործիքը, այլեւ բնությունը սեփական մարմնին ենթարկելուն: Խորեն Աբրահամյանի մարմինը եւ շարժումները կաշկանդված չեն, մարմինը չի հաղորդում բնությանը ստորադաս լինելու նշաններ, այն հստակ առավելություն է ընդգծում: Կարելի է եզրակացնել, որ Խորեն Աբրահամյանի մարմինը, ինչը տեսնում ենք Պավլեի օրինակով, ենթարկող հմայք ունի: Հետաքրքիր է, որ մարմնի տեխնիկան, ձեւավորվելով երիտասարդության տարիներին, պահպանվում է ամբողջ հասուն տարիքում (1): Խորեն Աբրահամյանի պարագայում Մարսել Մոսի առաջարկած այս միտքը նույնպես իրականանում է, եթե դիտարկենք տարբեր ժամանակահատվածներում նրա կինոդերերը: «Փեսատես» (1954) կարճամետրաժ ֆիլմում արդեն նկատելի է Խորեն Աբրահամյանի ներդաշնակությունը սեփական մարմնի հետ. ձեռքերը, որոնց շարժումներով աչքի է ընկնում դերասանի կերտած կրեպարը՝ Արտոն, ունեն իրենց սեփական լեզուն: Բայց այն դառնում է հաղորդակցություն միայն խոսքի հետ համադրությամբ (2): Խորեն Աբրահամյանի ձեռքերը շարժվում են խոսքի հրահանգով, եւ շարժումները հղում են այն իմաստներին, որոնք արտահայտում է նրա դեմքը: Համադրություն բառը կարեւոր է քննարկման հետագա ընթացքի համար: Մարմինը եւ դրա շարժումների առաջացրած գրավչությունն ամբողջական են միայն դեմքի հետ համադրությամբ: Մարդը սկսվում է իր դեմքից: Ըստ Ջորջ Սիմելի , մարդկային դեմքը միաժամանակ եւ ծածկում է, եւ բացահայտում է հոգին (3): Առաջին հայացքից դժվար է հասկանալ, թե ինչ է թաքցնում Խորեն Աբրահամյանի դեմքը, եւ թե ինչ է բացահայտում այն: Մի բան միանշանակ է՝ այն դուրս է հայկականության ամենատարածված պատկերացումներից: Հնարավոր չէ Խորեն Աբրահամյանի դեմքին տեսնել նույն հայկականությունը, ինչն ակնհայտ է Սոս Սարգսյանի, Ֆրունզիկ Մկրտչյանի կամ Ֆրունզե Դովալթյանի դեմքերին: Եվ պատճառը հայկականության մասին քարացած պատկերացումներն են՝ սուր դիմագծեր, թախծոտ հայացք: Խորեն Աբրահամյանի դեմքը թախծոտ չէ, այն կարելի է բնորոշել մտախոհությամբ, երբեմն՝ նաեւ զայրույթով: Հոնքերը, որոնք հաղորդակցման ամբողջական համակարգ են իրենցից ներկայացնում, կլորավուն դիմագծեր ունեցող Խորեն Աբրահամյանի դեմքին սրություն են հաղորդում, որոնք, կախված վիճակում համադրվելով շարժումների ընդարձակությանը, խնդիրներ ունեցող, բայց դրանցից չխորշող տղամարդու կերպար են ստեղծում: Խորեն Աբրահամյանի սեւեռուն հայացքը նրա դեմքը վերածում է լուռ պատմողի: «Սարոյան եղբայրներ» (1969) ֆիլմում Խորեն Աբրահամյանի մերկ դեմքը՝ զերծ դիմակներից եւ դիմակի նմանվող գրիմից, ոչինչ չի առաջարկում բացի զգացմունքից, որը փոխվում է՝ կախված տեսարանից, եւ հենց զգացմունքի գերիշխանությունն է, որ ստեղծում է միտք: Խորեն Աբրահամյանի դեմքի ստեղծած միտքը շատ ուրբան է: Վերջինիս քաղաքային հմայքն արտացոլվում է դեմքին զգացմունքների ազատ արտահայտմամբ, ինչն արդյունք է քաղաքի ազատության խորհրդանիշ լինելու. բարկությունը, զարմանքը, հիասթափությունը, վրեժի զգացումն ուղեկցվում են դիմախաղի մկանների հստակ փոփոխություններով, չկա զգացմունքներ զսպելու մղումը: Խորեն Աբրահամյանի դեմքին հատուկ է երեւանյան ինքնագոհությունը, իսկ մի ձեռքը գրպանը դրած քայլելու սովորությունը եւ կանգնելիս՝ մի ոտքն առաջ դնելը ձեւավորում են ոչ թե քաղաքին պատկանող, այլ քաղաքն իրեն «հնազանդեցրած» տղամարդու կերպար: Այսպիսով, Խորեն Աբրահամյանի դեմքն արտահայտում է միտք, եւ նրան սեքսուալ է դարձնում հենց այդ միտքը, որը կինոպատումներում բացահայտվում է ոչ ամբողջապես եւ ոչ միանգամից, եւ դառնում է ցանկալի իր առեղծվածայնությամբ՝ ստեղծելով սեքսուալության մասին նոր պատկերացումներ, իսկ արտիստին դարձնելով խորհրդանիշ՝ սեքսուալության, երեւանյան մշակույթի եւ հայ կինո ու թատերական արվեստի:


text: ՀԱՅԱՍՏԱՆԻ ԱԶԳԱՅԻՆ ԱԳՐԱՐԱՅԻՆ ՀԱՄԱԼՍԱՐԱՆ ՀԱՅՏԱՐԱՐՈՒԹՅՈՒՆՆԵՐ Մրցույթ ՀԱԱՀ-ի ուսանողների համար Պորտուգալիայի Մինhոյի համալսարանում ուսումը 5 ամսով շարունակելու նպատակով Եվրոպական հանձնաժողովի կողմից ֆինանսավորվող Erasmus+ ՀԳ1 «Միջազգային կրեդիտային շարժունություն» ծրագրի` ՀԱԱՀ-ի եւ Մինհոյի համալսարանի միջեւ գործող միջհամալսարանական պայմանագրի շրջանակներում, Մինհոյի համալսարանը հայտարարում է մրցույթ` Մինհոյի համալսարանում (Բրագա,Պորտուգալիա) ուսումը 5 ամսով շարունակելու նպատակով: Մրցույթին կարող են մասնակցել ՀԱԱՀ-ի բակալավրիատի, մագիստրատուրայի եւ ասպիրանտուրայի առաջին կուրսը հաջողությամբ ավարտած այն ուսանողները, որոնք տիրապետում են անգլերենին (հնարավոր է նաեւ՝ պորտուգալերենին), կարող են ակտիվորեն ներգրավվել ընդունող համալսարանի ուսումնական գործընթացում եւ ձեռք բերել համապատասխան կրեդիտներ։ Հայտարարություն Բրազիլիայի Սան Պաուլոյի համալսարանի Լուիզ դե Կեիրոզ ագրարային բարձրագույն դպրոցը 2018 թ.-ի հուլիսի 16-27-ը հրավիրում է մասնակցելու «Արեւադարձային կենսաբազմազանության վրա հիմնված արտադրական համակարգեր» թեմայով ամառային դպրոցին: Ամառային դպրոցի ուղղություններն են. Մրցույթ ՀԱԱՀ-ի դասախոսների համար Էստոնիայի բնական գիտությունների համալսարանում վերապատրաստվելու նպատակով Եվրոպական հանձնաժողովի կողմից ֆինանսավորվող Erasmus+ ՀԳ1 «Միջազգային կրեդիտային շարժունություն» ծրագրի շրջանակներում Էստոնիայի բնական գիտությունների համալսարանը հայտարարում է մրցույթ ՀԱԱՀ-ի 1 դասախոսի համար` Էստոնիայում սույն թվականի մայիսի 7-11-ը «Միջազգային շաբաթ» միջոցառումների շարքին մասնակցելու եւ ոլորտին համապատասխան բաժիններում վերապատրաստվելու նպատակով։ Մրցույթին կարող են մասնակցել ՀԱԱՀ-ի ագրոնոմիական, անասնաբուժական, բնապահպանական եւ անտառագիտության ոլորտների այն աշխատակիցները, ովքեր ունեն անգլերեն լեզվի բավարար գիտելիքներ՝ տարբեր թեմաներով աշխատաժողովներին եւ քննարկումներին ակտիվ մասնակցություն ցուցաբերելու համար։...


Հրազդանում ազատ տնտեսական գոտի կստեղծվի


text: Ղազախստան ( , ռուս. ՝ Казахстан), եվրասիական պետություն է։ Նախկինում մի տեւական ժամանակ, Հոկտեմբերյան հեղափոխության հաղթանակից (1917 թվական) հետո, մինչեւ 1936 թվականին Ղազախստանը եղել է Ռուսաստանի Սովետական Ֆեդերատիվ Սոցիալիստական Հանրապետության կազմում որպես ինքնավար հանրապետություն։ Հետագայում, մինչեւ անկախացումը (1991 թվական) ունեցել է ԽՍՀՄ միութենական հանրապետության կարգավիճակ եւ մյուս 14 հանրապետությունների հետ միասին ուղղակիորեն ենթարկվել է միութենական կենտրոնական կառավարությանը։ Այդ ընթացքում մայրաքաղաքը եղել է Ալմա Աթան, անկախացումից հետո տեղափոխվել է Աստանա։ Ղազախստանը ընդարձակ, բերրի հողերով ծածկված տափաստանների, ինչպես նաեւ անջուր անապատների երկիր է։ Նրա ընդերքում հայտնաբերված են մարդկությանը հայտնի գրեթե բոլոր օգտակար հանածոները։ Ղազախստանին բնորոշ է տարածքի յուրացվածության ցածր մակարդակը, նոսր բնակեցվածությունը, այն Կենտրոնական Ասիայի՝ տարածքով ամենամեծ պետությունն է։ Ներկայումս տնտեսական զարգացման գլխավոր ուղղվածությունը հումքային բնույթից հրաժարումն է, մշակող ճյուղերի զարգացման խրախուսումը, տեխնոլոգիական հետամնացության հաղթահարումը եւ ժամանակակից ենթակառուցվածքների ստեղծումը։ Պատմություն 2018 թվականի հունվարի 1-ին՝ պատմության մեջ առաջին անգամ ՄԱԿ-ի Անվտանգության խորհուրդը սկսում է նախագահել Ղազախստանը։ Ղազախստանի արտաքին գործերի նախարարությունը հաղորդում է, որ այս կարգավիճակում Աստանայի առաջնահերթություններից են դառնում առանց միջուկային զենքի խաղաղության հաստատումը, համաշխարհային պատերազմի սպառնալիքի վերացումը, տեղական հակամարտությունների կարգավորումը եւ ահաբեկչության դեմ պայքարը։ Նաեւ նախատեսված էր Կենտրոնական Ասիայի շահերի առաջմղումը` տարածաշրջանային անվտանգության ամրապնդման, Աֆրիկայում խաղաղության հաստատման հարցերի լուծման եւ 21-րդ դարի սպառնալիքներին ու մարտահրավերներին Անվտանգության խորհրդի ու ամբողջ ՄԱԿ-ի համակարգի համապատասխանեցման նպատակներով։ Բացի այդ, Ղազախստանի նախաձեռնությամբ ՄԱԿ-ի Անվտանգության խորհուրդը առաջին անգամ այն անցկացնում է երկրների պաշտոնական դրոշի ծածանման արարողությունով, որոնք մինչեւ 2019 թվականի վերջը ընտրվել են Խորհրդի նոր ոչ մշտական անդամներ՝ Կոտ դ'Իվուար, Քուվեյթ, Նիդեռլանդներ, Պերու, Լեհաստան եւ Հասարակածային Գվինեա։ Ղազախստանը մինչեւ 2018 թվականի դեկտեմբերի 31-ը ՄԱԿ-ի Անվտանգության խորհրդի 8 ոչ մշտական անդամներից էր։ Անվտանգության խորհրդը Ղազախստանը նախագահում է մինչեւ 2018 թվականի հունվարի 31-ը։ Աշխարհագրություն Ղազախստանը դասական հարթավայրային երկիր է, թույլ բլրապատ մակերեւույթով։ Միայն հարավարեւելյան սահմանների երկայնքով է, որ ձգվում են մինչեւ 5000 մ բարձրության լեռներ։ Մանղշլաղ թերակղզու մակերեւույթը համաշխարհային օվկիանոսի մակարդակից ցածր է։ Կլիմա Կլիման ցամաքային է, միջին հուլիսյան ջերմաստիճանը +19 °C +26 °C է, հունվարյանը՝ -4 °C - 19 °C: Մթնոլորտային տեղումները 200-400 մմ է։ Ջրային ցանց Գետային ցանցը նոսր է, համեմատաբար խիտ է հյուսիսում եւ արեւելքում։ Ամենամեծ գետը Իրտիշն է, որը նավարկելի է։ Սիրդարյան եւ Նարին գետերը համեմատաբար սակավաջուր են եւ օգտագործվում են ոռոգման համար, ամռանը ստորին հոսանքում մինչեւ Արալի ծովը հասնելը հաճախ ցամաքում են։ Ամենախոշոր լիճը Բալխաշն է։ Լանդշաֆտները հերթափոխվում են հյուսիսից հարավ՝ անտառատափաստաններից մինչեւ կիսաանապատներն ու անապատները։ Միջին եւ հարավային գոտու շատ շրջաններում ձյան շերտի փոքր հաստությունը հնարավորություն է տալիս նույնիսկ ձմռանը դրանք օգտագործել որպես արոտավայրեր։ Հարավային շրջաններում գյուղատնտեսությունը կարիք ունի արհեստական ոռոգման։ Բնակչություն Ղազախստանը բազմազգ պետություն է։ Բնակչության 1/3-ից քիչ ավելին ղազախներ, 30%-ը ռուսներ, 3,7%-ը՝ ուկրաինացիներ, մնացածը ուզբեկներ, գերմանացիներ, թաթարներ եւ տասնյակ այլ ազգերի ներկայացուցիչներ։ Այժմ հետխորհրդային տարիներին փոխվում է բնակվության ազգային կազմը։ Երկրից հեռանում է ռուսախոս բնակչությունը( ռուսներ,ուկրաինացիներ,գերմանացիներ)՝ հիմնականում որակյալ աշխատույժը։ Խոշոր քաղաքներն են Ալմա Աթան, Պավլոդարը, Կարագանդան, նոր մայրաքաղաք Աստանան։ Հայտնի է նաեւ Բայկոնուրը, որը եղել է ԽՍՀՄ խոշորագույն տիեզերանավակայաններից մեկը( գործում է նաեւ այժմ)։ Այստեղից է արձակվել աշխարհում առաջին արհեստական արբանյակը, տիեզերք է թռել Յուրի Գագարինը։ Առավել խտաբնակ են Կարագանդայի եւ Ալմա Աթայի մարզերը, թույլ են բնակեցված արեւմտյան Կասպից ծովին հարող, ինչպես նաեւ կենտրոնական շրջանները։ Վարչական բաժանում Ղազախստանը ունիտար պետություն է։ Ղազախստանի կազմի մեջ մտնում են 14 մարզեր, 86 քաղաքներ, 168 շրջաններ եւ 174 գյուղեր։ Հայերը Ղազախստանում Ղազախստանի տարածքում հայերը հաստատվել են դեռեւս վաղնջական ժամանակներից։ Հայկական համայնքը Ղազախստանում մեծացել եւ ձեւավորվել է Խորհրդային Միության տարիներին եւ դրանից հետո։ Տնտեսություն Ղազախստանը ունի հզոր տնտեսական ներուժ։ Հետ խորհրդային տարիների տնտեսական անկմանը փոխարինել է դանդաղ բայց կայուն աճը։ Նկատվում է արտասահմանյան կապիտալի ներհոսք։ Հիմնական ներդրողները եվրոպական եւ ճապոնական ընկերություններն են։ Տնտեսության առաջատար ճյուղը արդյունաբերությունն է, որը տալիսէ համախառն ներքին արդյունքի գրեթե 40%-ը։ Զարգացած են լեռնահանքային, վառելիքաէներգետիկ, մետաղաձուլական, մեքենաշինական, քիմիական, սննդի ճյուղերը։ Վառելիքաէներգետիկ ճյուղ Վառելիքաէներգետիկ ճյուղում առաջատարը քարածխի հանույթն է։ Գլխավոր հանքավայրերն են Կարագանդան եւ Էքիբաստուզը։ Մանղշլաղ եւ Բուզոնչի թերակղզիներում արդյունահանում են նավթ եւ այրվող գազ, որոնք խողովակաշարերով ուղակվում են երկրի արդյունաբերական կենտրոններ եւ արտասահման։ Սեւ մետաղաձուլություն Սեւ մետաղաձուլությանը զարգանում է սեփական հումքի եւ վառելիքի բազայի վրա։ Ամենախոշոր ձեռնարկությունը Կարագանդայի հարեւանությամբ գտնվող Տեմիրթաուի մետաղաձուլական կոմբինատն է։ Զարգացած է նաեւ պղնձաձուլությունը, կապարի, ցինկի, ազնիվ եւ հազվագյուտ մետաղների ձուլումը։ Քիմիական արդյունաբերություն Քիմիական արդյունաբերության ձեռնարկություններն աշխատում են նավթ, ֆոսֆորիտների, սեւ եւ գունավոր մետաղաձուլության թափոնների բազայի վրա։ Արտադրում են նավթամթերքներ, ֆոսֆորական պարարտանյութեր, թթուներ, դեղորայք։ Մեքենաշինություն Մեքենաշինությունը արդյունաբերության ամենաարագ զարգացող ճյուղերից է։ Արտադրում են մեքենաներ եւ սարքավորումներ լեռնահանքային ու մետաղաձուլական ձեռնրկությունների համար, տրակտորներ, գյուղատնտեսական այլ մեքենաներ։ Թեթեւ արդյունաբերություն Թեթեւ արդյունաբերության կարեւոր ճյուղերն են կաշվի, մորթու, կարի, մետաքսի արդյունաբերությունը։ Զարգացած է բամբակյա գործվածքների եւ կահույքի արտադրությունը։ Սննդի արդյունաբերություն Սննդի արդյունաբերության գլխավոր ճյուղը մսի արտադրությունն է, որի խոշոր կենտրոններն են Պետրոպավլովսկը, Ալմա Աթան։ Զբաղվում են նաեւ բոուսական հումքի վերամշակմամբ։ Շաքարի գործարաններ կան Ալմա Աթայի, Տալդի Կուրգանի մարզերում։ Կասպից եւ Արալի ծովերում, Բալխաշ լճում զբաղվում են ձկնորսությամբ։ Ղազախստանի ընդհանուր առմամբ թույլ բնակեցված տարածքում ձեւավորվել են մի քանի արդյունաբերական շրջաններ եւ հանգույցներ։ Կենտրոնական շրջան Կենտրոնական շրջանը աչքի է ընկնում ծանր արդյունաբերության ճյուղերով՝ ածխարդյունաբերություն, սեւ եւ գունավոր մետաղաձուլություն, քիմիական արդյունաբերություն։ Խոշոր կենտրոններն են Կարագանդան եւ Տեմիրթաուն։ Արեւելյան արդյունաբերական շրջան Արեւեկյան արդյունաբերական շրջանի գլխավոր ճյուղերն են մետաղաձուլությունը եւ՝ լեկտրաէներգետիկան։ Խոշոր Ուստ-Կամենոգորսկը Պավլոդարը։ Հյուսիսային Ղազախստան Հյուսիսային Ղազախստանում նույնպես ձեւավորվել է բազմաճյուղ արդյունաբերություն։ Արդյունահանվում է երկաթաքար, որն արտահանվում է Ռուսաստան, Հարավային Ուրալի մետաղաձուլական գործարաններ։ Պետրոպավլովսկում զարգացած է բազմաճյուղ մեքենաշինությանը, Կուստանայում՝ ավտոմոբիլաշինությունը։ Արեւմտյան Ղազախստան Արեւմտյան Ղազախստանում՝ կասպից ծովին հարող շրջաններում ձեւավորվքւմ են արդյունաբերական հանգույցներ նավթի եւ գազի հանույթի վերամշակման բազայի վրա։ Արդյունահանում են նաեւ քրոմիտ, նիկել, կոբալտ, ֆոսֆորիտներ։ Ղազախստանի գյուղատնտեսության համախառն ներքին արդյունքի կեսից ավելին տալիս է անասնաբուծությունը, որի համար կերային բազա են հանդիսանում ատապատային եւ կիսաանապատային գոտիների ընդարձակ արոտավայրերը։ Գլխավոր ճյուղը ոչխարաբուծությունն է։ Բուսաբուծության ոլորտում գլխավորը հացահատիկի մշակումն է։ Այդպիսին այն դարձավ անցյալ դարի 60-ական թվականներից։ ԽՍՀՄ բոլոր հանրապետությունների միասնական ջանքերով հիմնադրվեցին բազմաթիվ խոշոր տնտեսություններ, որոնք մասնագիտացան ցորենի մշակության մեջ։ Հարավային շրջաններում մշակում են նաեւ բրինձ, կորեկ, շաքարի ճակնդեղ, բամբակ, արեւածաղիկ, կարտոֆիլ։ Ոռոգովի (7,3 միլիոն հեկտար) հողահանդերում ստանում են կայուն բերք։ Տրանսպորտ Երկաթուղային ցանցի երկարությունը գերազանցում է 13 հազար կմ-ը, սակայն դա երկրի հսկայական մակերեսի համար բավարար չէ։ Երկաթուղիների ոչ մեծ խտությունը լռացվում է ավտոճանապարհներով, որոնց մեծ մասը երկրի տարածքը հատող ավտոմայրուղիներն են։ Ավտոճանապարհների ընդհանուր երկարությունը 260 հազար կմ է։ Արտաքին տնտեսական կապեր Ղազախստանը աշխատանքի միջազգային աշխարհագրական բաժանման համակարգում ավելի հայտնի է արտահանումով, քան ներմուծումով։ Արտահանում է նավթ ու նավթամթերքներ, մետաղներ, քիմիկատներ, հացահատիկ, անասնապահական մթերքներ։ Ներմուծում է մեքենաներ ու սարքավորումներ։ Գլխավոր գործընկերներն են Ռուսաստանը,Գերմանիան, Չինաստանը։ Պատկերասրահ Ծանոթագրություններ Արտաքին հղումներ Ղազախստանի ինտերնետ հանրագիտարան Ղազախստանի նախագահի կայք Ղազախստանի կառավարության կայք Ղազախստանի Հայ Համայնք Ղազախստանը Հանրագիտարանում ԱՊՀ երկրներ Թուրքական խորհրդի երկրներ Կենտրոնական Ասիայի երկրներ Դեպի ծով ելք չունեցող երկրներ ՄԱԿ-ի անդամ երկրներ 1991 հիմնադրված պետություններ եւ տարածքներ Ժամանակակից թյուրքական պետություններ Հանրապետություններ


text: Ռենե Դեկարտ (, ), ֆրանսիացի փիլիսոփա, մաթեմատիկոս, ֆիզիկոս, ով կյանքի մեծ մասն անց է կացրել Հոլանդական Հանրապետությունում։ Մինչ այսօր ուսումնասիրվող իր աշխատությունների շնորհիվ երբեմն համարվում է ժամանակակից փիլիսոփայության հայրը։ Մասնավորապես՝ «Առաջին փիլիսոփայության խորհումներ» աշխատությունը մինչ այսօր շարունակում է փիլիսոփայության շատ դասընթացների ստանդարտ ուսումնասիրության թեմա լինել։ Դեկարտի փիլիսոփայությունը կապված է մաթեմատիկայի, ֆիզիկայի եւ տիեզերածնության բնագավառներում նրա հետազոտությունների հետ, եւ իր լատինականացված անունով կոչվել է կարտեզիականություն։ Որպես փիլիսոփա գտնում էր, որ դատողության հավաստիության հիմքը մտածող սուբյեկտի գոյությունն է (այստեղից էլ «Մտածում եմ, հետեւաբար գոյություն ունեմ» հանրահայտ դեկարտյան հիմնադրույթը)։ Նա հրաժարվում էր ընդունել նախկին փիլիսոփաների հեղինակությունը, ինչպես նաեւ խորապես թքած ուներ սեփական զգայարանների վրա։ Ոչ պակաս մեծ է ազդեցությունը մաթեմատիկայում։ Կոորդինատային համակարգը, որ թույլ է տալիս ցանկացած կետ կամ երկրաչափական պատկեր պատկերել տարածության մեջ թվերի բազմությամբ ու երկրաչափորեն պատկերել հանրահաշվական հավասարումները, կոչվում է նրա անունով՝ կարտեզյան։ Ռենե Դեկարտը տվել է անալիտիկ երկրաչափության հիմունքները՝ հանրահաշվի ու երկրաչափության միջեւ կամուրջը, ձեւակերպել շարժման քանակի պահպանման ու հիմնավորել լուսային ճառագայթների բեկման օրենքը։ Դեկարտի մաթեմատիկական ուսումնասիրությունները վերաբերում են կորերի դասակարգմանը, որոնք նա ստորաբաժանել է հանրահաշվական եւ տրասցենդենտալ դասերի։ Իր «Երկրաչափություն» աշխատության մեջ նա առաջարկել է ուղղանկյուն կոորդինատների համակարգը, որը հեղինակի անունով կոչվել է կոորդինատների դեկարտյան համակարգ։ 3-րդ կարգի հանրահաշվական մի կոր նույնպես նրա անունով կոչվել է Դեկարտի տերեւ։ Դեկարտն առաջինն է ներմուծել շարժման քանակ հասկացությունը, բացահայտել մարմինների հարվածի դեպքում գործող օրենքը, ձեւակերպել իներցիայի օրենքը, բացատրել ծիածանի առաջացումը, տվել մագնիսականության տեսությունը։ Տիեզերածնության մեջ Դեկարտը մշակել է ուսմունք արեգակնային համակարգի զարգացման բնական ընթացքի մասին։ Դեկարտը նաեւ գիտական հեղափոխության ակնառու դեմքերից էր ու համարվում էր «հանճարի օրինակ»։ Կենսագրություն Դեկարտը ծնվել է Լա Հաէ ան Տուրեն քաղաքում, Ֆրանսիայում։ Նա մի տարեկան էր, երբ մայրը՝ Ժան Բրոշարը մահանում է։ Հայրը Ռեննում Բրիտանական Խորհրդարանի անդամ էր։ 1606 (կամ 1607) թվականին նա ընդունվում է Ժեսույտ Քոլեջ Ռոյալ Անժու-լէ-Գրանդ դը լա Ֆլեշ ճիզվիտական դպրոցը, որտեղ սովորում է մաթեմատիկա ու ֆիզիկա, ներառյալ՝ Գալիելոյի աշխատանքները։ 1616 թվականի դեկտեմբերին այն ավարտելուց հետո, շարունակում է ուսումը Պուատյեի համալսարանում՝ օրենքի մասնագիտացվածությամբ, քանի որ հայրը ցանկանում էր, որ Դեկարտն իրավաբան դառնա։ Իր «Մեթոդի հակաուղեցույց» գրքում Դեկարտը գրում է. «Ես անվերջ վայելում էի տառերի ուսումնասիրությունը։ Փորձելով գտնել գիտելիքի աղբյուրն իմ մեջ կամ աշխարհի բոլոր գրքերում, երիտասարդությանս մնացյալ մասն անց կացրի ճանապարհորդության մեջ՝ դատարաններ ու բանակներ այցելելով, խառնվելով տարբեր տեսակի ու մակարդակի մարդկանց հետ, արժեքավոր փորձառություն հավաքելով, ինքս ինձ փորձելով տարբեր իրավիճակներում, որ ճակատագիրն էր առաջարկում։ Ու միաժամանակ աշխատում էի ինձ համար որոշ օգուտ քաղել»։ Հետեւելով ռազմական սպա դառնալու իր ամբիցիային, 1618 թվականին Դեկարտը Հոլանդիայում միանում է Բրեդա բանակին, որտեղ Սիմոն Ստեվինի ղեկավարության տակ պաշտոնապես ուսանում է ռազմական ինժեներիա։ Այստեղ Դեկարտին ոգեւորում են հետագայում էլ մաթեմատիկայով զբաղվել։ Այս ճանապարհին Դեկարտը ծանոթանում է Իսահակ Բիքմանի՝ Դորդրեղթ դպրոցի տնօրենի հետ։ Վերջինս շատ բարդ մաթեմատիկական խնդիր է առաջադրում, որը, ի զարմանս նրա, լուծում է երիտասարդ Դեկարտը։ Երկուսը՝ Դեկարտն ու Բիքմանը, հավատում էին, որ անհրաժեշտ է ֆիզիկան ու մաթեմատիկան միացնող մեթոդ ստեղծել։ Դեկարտը մասնակցել է 1620 թ. նոյեմբերի Պրահայի Սպիտակ Լեռների ճակատամարտին։ 1622 թվականին նա վերադառնում է Ֆրանսիա ու հետագա մի քանի տարիներն անց է կացնում Փարիզում կամ Եվրոպայի այլ վայրերում։ Փարիզում ապրած ժամանակ է, որ գրում է իր՝ մեթոդի մասին առաջին էսսեն. Regulae ad Directionem Ingenii (Մտքի ուղղության կանոնները)։ 1623 թ. ժամանելով Լա Հայէ, նա վաճառում է ամբողջ ունեցվածքն ու ներդնում պարտատոմսերի մեջ, ինչը բավական հաճելի եկամուտ ապահովեց Դեկարտին մինչեւ կյանքի վերջ։ 1627 թ. Դեկարտը ներկա էր Ռիշելյե կարդինալի Լա Ռոշելի պաշարմանը։ Նույն թվականի աշնանը, երբ Դեկարտը Մերսեննի եւ բազմաթիվ այլ գիտնականների հետ ներկա էր ալքիմիկոս մսյո դե Չանդոքսի դասախոսությանը, որի ընթացքում կարդինալ Բեղուլլեն առաջարկում է Դեկարտին իր սեփական նոր փիլիսոփայության նկարագրությունն ու բացատրությունը գրել։ 1629 թ. Դեկարտը ապրել է Հոլանդիայում, 1649 թ. տեղափոխվել է Ստոքհոլմ, որտեղ ապրել է մինչեւ կյանքի վերջ։ Հենց այդ ժամանակաշրջանում էլ հրատարակվում են նրա «Մեթոդի հակաուղեցույց», «Փիլիսոփայական հիմունքներ», «Մետաֆիզիկական խորհրդածություններ» աշխատությունները։ Տեսիլքներ 1619 թ. նոյեմբերի 10-ից 11 գիշերը, Գերմանիայի Նոյբուք ան դաը Դունաուում, Դեկարտն ինքն իրեն փակել է «վառարանում»(հավանաբար՝ քարտաշային)՝ ցրտից խուսափելու համար։ Ինչի ընթացքում Դեկարտը երեք տեսիլք է ունենում, ու հավատում է, որ դա Աստվածային հոգին է իրեն նոր փիլիսոփայություն բացահայտում։ Խանդավառված տրամադրությամբ նա սահմանում է անալիտիկ երկրաչափությունն ու մաթեմատիկան փիլիսոփայությունում կիրառելու գաղափարը։ Այդ տեսիլքներից Դեկարտը նաեւ եզրակացնում է, որ գիտության առաքելությունը գոյությունն ապացուցելն է, իսկ իրական իմաստության առաքելության բացահայտումը կդառնա նրա կյանքի կենտրոնական գործը։ Դեկարտը նաեւ շատ պարզ տեսնում էր, որ բոլոր ճշմարտությունները փոխկապակցված են։ Այդպիսով, հիմնարար ճշմարտության ճանաչումը կբացի բոլոր գիտություններ տանող ճանապարհները։ Այդ հիմնարար ճշմարտությունը Դեկարտը բացահայտեց զարմանալիորեն արագ. «Մտածում եմ. այսինքն, գոյություն ունեմ»։ Աշխատանք Վերադառնալով Հոլանդիա 1629 թ., Դեկարտն այնտեղ ապրում է մինչեւ 1649 թ. սեպտեմբերը։ 1629 թ. ապրիլին նա ընդունվում է Ֆրանեքերի Համալսարան, հաջորդ տարի «Պայտեվին» անվամբ ընդունվում է Լէյդեն Համալսարան Հակոբ Գոլիուսի հետ մաթեմատիկա, իսկ Մարտին Հորտեբզիուսի հետ՝ աստղագիտություն, սովորելու։ 1630 թ. հոկտեմբերին Դեկարտը վիճաբանություն է ունենում Բիքմանի հետ, ում մեղադրում էր իր մտքերի գողության մեջ։ Ամստերդամում Դեկարտը հարաբերություններ է ունենում սպասուհի մի աղջկա՝ Հելեն Ժանս վան դեր Սթրոմի հետ։ Նրանց դուստրը՝ Ֆրանսինեն, ծնվում է 1635 թ., Դեվենտերում։ Այդ ժամանակ Դեկարտը դասավանդում է Ուտրեխտ Համալսարանում։ Ֆրանսինե Դեկարտը մահանում է տենդից 1640 թ., Ամերսֆուրտում։ Ժամանակի շատ մորալիստների նման, Դեկարտը ոչ այնքան զուրկ էր զգացմունքներից, ինչքան պաշտպանում էր դրանք. նա սգում էր աղջկա մահը։ Նիդեռլանդներում ապրելիս 1628-ից 1643 թթ. Դեկարտը հաճախ էր փոխում հասցեն։ Չնայած այդ շարժմանը գործերի մեծամասնությունը գրվում է հենց այդ քսան տարիներին՝ Նիդեռլանդներում, որտեղ Դեկարտը հեղափոխում է փիլիսոփայությունն ու մաթեմատիկան։ 1633 թվ. Կաթոլիկ եկեղեցին դատապարտում է Գալիլեյին, եւ Դեկարտը հետաձգում է վերջին չորս տարիների աշխատանքի՝ «Քննախոսություն աշխարհի մասին»-ի հրատարակությունը։ Ամեն դեպքում, 1637 թվականին երեք էսսեներով հրատարակվում է դրա մի մասը. Մետեորը, Դիօպտրիկան ու Երկրաչափությունը, որոնց նախաբանը Դեկարտի հայտնի «Մեթոդի հակաուղեցույցն էր»։ Սրանցում Դեկարտը փորձում է մտքի չորս կանոններ թորել, որոնք պիտի հետ համոզեին մարդկանց, որ մեր գիտելիքը կանգնած է ամուր հիմքերի վրա։ Դեկարտը կշարունակի մինչեւ կյանքի վերջ մաթեմատիկային ու փիլիսոփայությանը վերաբերող աշխատություններ հրատարակել։ 1641 թ. նա հրատարակում է մետաֆիզիկայի մասին լատիներեն աշխատություն՝ Խորհրդածություն Առաջին Փիլիսոփայության մասին։ Դրան հաջորդում է «Փիլիսոփայության սկզբունքները», խորհրդածության ու հակաուղեցույցի սինթեզի նման մի բան։ 1643 թ. Ուտրեխտ Համալսարանը դատապարտում է կարտեզիանական փիլիսոփայությունը, եւ Դեկարտը սկսում է իր երկար նամակագրությունը Բոհեմիայի արքայադուստր Էլիզաբեթի հետ, խոսելով նրա հետ հիմնականում բարոյականությունից ու հոգեբանությունից։ Արդյունքում 1649 թ. հրատակում է «Հոգու Կիրք», որը նվիրում է արքայադստերը։ 1647 թ. հրատարակվում է «Փիլիսոփայության սկզբունքների» ֆրանսերեն թարգմանությունը։ Այդ նվիրվում է արքայադուստր Էլիզաբեթին։ Նախաբանում Դեկարտը որակում է իրական փիլիսոփայությունը որպես ուղի՝ իմաստության հասնելու համար։ Նա նշում է չորս սովորական աղբյուր՝ իմաստության հասնելու համար, վերջում ասելով, որ կա նաեւ հինգերորդը՝ ավելի լավն ու ապահովը, որ բաղկացած է նախապատճառի որոնումից։ Նույն թվականին Ֆրանսիայի արքան Դեկարտին թոշակ է նշանակում, որը երբեք չի վճարում։ 1648 թ. Դեկարտը հարցազրույց է տվել Ֆրանց Բուրմանին Էգմոնդ-Բիննէնում։ Մահը Ռենե Դեկարտը մահացել է 1650 թ. փետրվարի 11-ին, Ստոքհոլմում, Շվեդիայում, երբ Ֆրանսիայի դեսպանի հյուրն էր։ Շվեդիայի թագուհին՝ Քրիստինան, հրավիրել էր նրան իրեն դասավանդելու։ Մահվան պատճառը համարվում է թոքերի բորբոքումը։ Սովոր լինելով անկողնում մինչեւ կեսօր աշխատելուն, հնարավոր է, Դեկարտը տառապում էր Քրիստինայի օրակարգից, ով սկսվում էր սովորել վաղ առավոտյան՝ ժամը 5-ին։ Քիչ կամ ոչ կանոնավոր քունը խարխլած կլիներ փիլիսոփայի իմունային համակարգը։ 1991 թ. գերմանացի մի գիտնական գիրք է հրատարակում, որը հարցականի տակ է դնում տարբերակի ճշմարտացիությունը։ Հնարավոր է նաեւ, որ Դեկարտին սպանել են։ Թագուհի Քրիստինան հրաժարվում է իր գահից կաթոլիկ դառանալու համար. Շվեդիայի օրենքը հանդուրժում էր բացառապես բողոքական միապետի։ Միակ կաթոլիկը, ում հետ նա շփվել էր, Դեկարտն էր։ 1663 թ. Հռոմի պապ Ալեքսանդր VII-ը ընդգրկում է Դեկարտի գործերը «Արգելված գրքերի ինդեքսում»։ Որպես բողոքական ազգի կաթոլիկ ներկայացուցիչ՝ Դեկարտը հանձնվել է հողին Ստոքհոլմի Ադոլֆ Ֆրեդերիկ եկեղեցում, որտեղ թաղված էին գլխավորապես չմկրտված զավակները։ Հետագայում նրա աճյունը տեղափոխվում է Ֆրանսիա ու ամփոփվում Փարիզում։ Չնայած 1792 թվականի Ազգային կոնվենցիան որոշում ընդունեց տեղափոխել Դեկարտին Պանթեոն, որոշումն մինչ այժմ ի կատար չի ածվել։ 18-րդ դարում կագնեցված հուշարձանը շարունակում է մնալ Շվեդիայում։ Կրոնական հավատը Ռենե Դեկարտի հավատը սրտանց քննարկվել է գիտական շրջաններում։ Նա պիտակավորվում էր որպես բարեպաշտ քրիստոնյա, քանի որ Խորհրդածությունների նպատակներից մեկը քրիստոնեական հավատը պաշտպանելն էր։ Այդուամենայնիվ, իր ժամանակում Դեկարտը մեղադրվում էր աթեիստ լինելու մեջ։ Բլեզ Պասկալը ասել է. «Ես չեմ կարող ներել Դեկարտին։ Իր ամբողջ փիլիսոփայութամբ նա կարողացածն արեց, որ բաց թողնի Աստծուն։ Բայց Դեկարտը չկարողացավ խուսափել Աստծուն բզելուց, որ աշխարհի շարժումն առաջացնում է իր Աստվածային մատի մի կտտոցով։ Դրանից հետո նա Աստծո համար արժեք չունի»։ Ստեֆան Գաուքրոջերսի հեղինակած Դեկարտի կենսագրությունը փաստում է. «որպես կաթոլիկ նա խոր կրոնական հավատ ուներ, ինչին հավատարիմ էր մինչեւ մահ՝ ճշմարտությունը բացահայտելու վճռական, կրքոտ ցանկությամբ»։ Վիճաբանությունը շարունակվում է. արդյո՞ք Դեկարտը կաթոլիկ մեղանչող էր, թե՞ աթեիստ, ով իր հակումները թաքցնում էր իր հակումները բարեպաշտության դիմակի տակ։ Փիլիսոփայությունը Դեկարտը հաճախ համարվում է առաջին մտածողն, ով հասկացավ բնական գիտություններում պատճառի կոնցեպտի օգտակարությունը։ Նրա համար փիլիսոփայությունը մտածելու համակարգ էր, որ ներառում է ամբողջ գիտելիքը։ Ինչը նա հետեւյալ կերպ է արտահայտել. Իր «Մեթոդի հակաուղեցույց (Discourse on the Method)» աշխատությունում Դեկարտը փորձում է ֆունդամենտալ սկզբունքների համակարգ երեւակել, որը կարելի կլինի առանց որեւէ կասկածի ճշմարիտ համարել։ Դրան հասնելու համար Դեկարտը կիրառում է հիպերբոլիկ կամ մետաֆիզիկ կասկածների մեթոդը, երբեմն դիմելով նաեւ մեթոլոգիական սկեմտիցիզմին. մերժում է ցանկացած գաղափար, որ կարող է կասկածի տակ դրվել, հետո վերադառնում դրանց՝ իրական գիտելիքին հասնելու ամուր հիմք ձեռք բերելու հետին մտքով։ Ի սկզբանե Դեկարտը միայն մի եզակի սկզբունքի է հանգում. միտքը գոյություն ունի։ Միտքը չի կարող ինձնից առնաձնացվել, դրա համար ես գոյություն ունեմ։ Առավել հայտնի է «cogito ergo sum»՝ «մտածում եմ, այսինքն գոյություն ունեմ», ձեւակերպումը։ Շարունակելով, Դեկարտը հանգում է հետեւյալին. եթե նա կասկածեց, ապա ինչ-որ մեկը կամ ինչ-որ մի բան պիտի կասկածելիս լինի, հետեւաբար կասկածի փաստն արդեն ապացուցում է տվյալ բանի գոյությունը։ «Կարճ ասած, եթե ինչ-որ մեկը սկեպտիկ է տրամադրված իր գոյության փաստին, դա ինքնին ապացուցում է, որ նա գոյություն ունի»։ Դեկարտը համարում էր, որ նա կարող է վստահ լինել, որ գոյություն ունի, քանի որ մտածում է։ Բայց ի՞նչ ձեւի մեջ։ Նա ընկալում է իր մարմինը զգայարանների միջոցով։ Նախկինում դա վստահելի աղբյուր չէր։ Այսպիսով, Դեկարտը որոշեց, որ միակ անկասկած գիտելիքն այն է, որ նա մտածող բան է։ Մտածելն այն է, ինչ նա անում է, ու իր ուժը պիտի գա իր էությունից։ Դեկարտը սահմանեց «միտքը» այն, «ինչը լինում է մեջս, ինչը ես անմիջապես զգում եմ՝ այնքանով, որքանով զգում եմ»։ Զգայարանների սահմանափակ լինելն ներկայացնելու համար Դեկարտը դիմեց այսպես կոչված «մոմե փաստարկին»։ Նա վերցնում է մոմի կտոր. զգայարանները տեղեկացնում են, որ այն որոշակի բնութագիրներ ունի՝ ձեւ, մակերես, չափ, գույն, հոտ եւ այլն։ Կրակին մոտեցնելիս մոմի բնութագիրներն հիմնահատակ փոխվում են։ Ամեն դեպքում, թվում է, թե դա դեռ նույն բանն է. նույն մոմի կտորն է, հետո ի՞նչ, որ զգայարանները տեղեկացնում են բնութագիրների փոփոխության մասին։ Այսպես թե այնպես, մոմի իրական բնույթը նկարագրելու համար նա պիտի զգայարանները մի կողմ դնի։ Ու պիտի գիտակցությունն օգտագործի։ Դեկարտը եզրակացնում է. Նույն ձեւով Դեկարտը զգայական ընկալությունը անհուսալի համարելով, ընդունում է դեդուկցիան որպես գիտելիքի համակարգ կառուցելու համար միակ վստահելի մեթոդ։ Երրորդ ու հիգերորդ մեդիտացիաներում նա Աստծո benevolent լինելու օնթոլոգիական ապացույց է ներկայացնում։ Քանզի Աստված benevolent է, նա կարող է որոշ հավատ ընծայել այն իրականությանը, որ զգայարաններն են ներկայացնում. քանի որ Աստված նրան աշխատող միտք ու զգայական համակարգ է տվել, որոնք իրարից առանձին չեն։ Այս տեսանկյունից Դեկարտն ի վերջո հաստատում է, որ գիտելիքները հիմնված են դեդուկցիայի ու ընկալման վրա։ իմացաբանության նման տերմիններով նա նույն հաջողությամբ կարող էր ասել, որ հիմնարարության ճշգրիտ կոնցեպցիաներն ու պատճառի հնարավորությունը գիտելիք ստանալու միակ վստահելի ուղիներն են։ Ամեն դեպքում, Դեկարտը քաջատեղյակ էր, որ փորձերը թեորիաներին լուրջ տեսք ու կշիռ տալու համար անհրաժեշտություն են։ Դեկարտը նաեւ «սկեպտիցիզմ արտաքին աշխարհի գոյության մասին» աշխատությանը պատասխան է գրել. զգայական ընկալությունը նրանն է առանց իր ցանկության ու չի կառավարվում իր կողմից։ Դրանք արտաքին են իր զգայարաններին, ու, ըստ Դեկարտի, սա իր մտքից անկախ ինչ-որ բանի գոյության ապացույցն է, ինչը արտաքին աշխարհն է։ Դեկարտը շարունակում է, որ արտաքին աշխարհում առարկաները նյութական են՝ վիճարկելով, որ Աստված նրան «հնարավորություն» է տվել հավատալու, որ նման գաղափարների հիմքում նյութական առարկաներն են։ Դուալիզմ Դեկարտն իր «Հոգու Կիրք» ու «Մարդու մարմնի նկարագրություն» աշխատություններում առաջարկում է, որ մարմինն աշխատում է մեքենայի նման ու նյութական հատկություններ ունի։ Միաժամանակ միտքը (կամ հոգին) նկարագրվում է որպես ոչ-նյութական մի բան, որ չի հետեւում բնության օրենքներին։ Դեկարտը վիճարկում է, որ միտքը հաղորդակցվում է մարմնի հետ էպիֆիզում։ Դուալիզմի այս ձեւը վստահ է, որ միտքը ղեկավարում է մարմինը, բայց մարմինն իր հերթին այսպես թե այնպես կարող է ազդել ռացիոնալ մտածելակերպի վրա. օրինակ, այն դեպքերում, երբ մարդիկ գործում են կրքից դրդված։ Մարմին-միտք հարաբերությունների նախկին նկարագրությունների մեծամասնությունը մեկ ուղղությամբ էին։ Մի քանի պատճառներով Դեկարտն առաջարկում էր, որ էպիֆիզ-ը «հոգու նստավայրն» է։ Առաջինը՝ հոգին միատար է։ Ի տարբերություն ուղեղի մնացած բաժինների մեծամասնության, էպիֆիզը նույնպես միատար է։ Երկրորդը՝ Դեկարտը նկատել էր, որ էպիֆիզը տեղակայված է խորշի կողքին։ Նա հավատում էր, որ այնտեղ արտադրվող ողնուղեղային հեղուկը հոսում է նյարդերով ու ղեկավարում մարմինը։ Այդպիսով, էպիֆիզն ազդեցություն ունի գործընթացի վրա։ Զգացողություններն առաքվում են դեպի էպիֆիզ, ստիպելով տատանվել որոշակի սիմպատիկ հաճախությամբ, ինչը էմոցիաներ է ստեղծում ու ստիպում մարմնին գործել։ Կարտեզիական դուալիզմը Դեկարտի մահից շատ տարիներ անց շարունակում էր մտածել հոգու-մարմնի խնդրի մասին։ Այսօր կենդանիներին օգտագործելու մասին վիճաբանություններում Դեկարտը վկայակոչվում է երկու տեսակետների ներկայացուցիչների կողմից։ Որոշ աղբյուրներ պնդում են, որ Դեկարտը գտնում էր, թե կենդանիները ցավ չեն զգում՝ այսինքն, նրանց կարելի է օգտագործել հանգիստ խղճով։ Այլ աղբյուրների կարծիքով՝ Դեկարտը մերժում էր կենդանիների բանականության կամ պատճառի զգացողություն ունենալու հնարավորությունը, բայց չէր բացառում զգայարանների կամ ընկալման հնարավորությունը։ Բարոյական փիլիսոփայությունը Դեկարտը կյանքի վերջին շրջանում փիլիսոփայել է բարոյականության մասին։ Դեկարտի համար էթիկան գիտություն էր՝ բարձրագույնն ու ամենակատարյալը։ Մնացած գիտությունների նման էթիկայի արմատը մետաֆիզիկան էր։ Այս ճանապարհով նա վիճարկում է Աստծո գոյությունը, հաստատում մարդու տեղը բնության մեջ, ձեւակերպում մարմնի-մտքի հարաբերությունները դուալիզմի կոնցեպցիայով, ու պաշտպանում ազատ կամքը։ Ամեն դեպքում, լինելով ռացիոնալիստ, Դեկարտը հստակ սահմանում է, որ պատճառը անհրաժեշտորեն կարեւոր է փնտրտուքներում, եւ ճիշտ պատճառավորումն է, որ պիտի ուղղորդի մեր գործողությունները։ Պատճառավորման որակը կախված է գիտելիքից, քանի որ լավ տեղեկացված միտքը ավելի մեծ հավանականությամբ լավ ընտրություն կկատարի, ինեւը կախված է նաեւ մենտալ պայմաններից։ Սրա համար Դեկարտը որոշեց, որ ամբողջական բարոյական փիլիսոփայությունը պիտի ներառի նաեւ մարմնի ուսումնասիրությունը։ Քննարկելով սա Բոհեմիայի արքայադուստր Էլիզաբեթի հետ, Դեկարտը գրում է «Հուգու կիրք» աշխատությունը, որը ներառում է հոգեսոմատիկ գործընթացի ռեակցիաների մասին դասեր՝ չանտեսելով զգացմունքներն ու կիրքը։ Ազդեցությունը Ազատագրում եկեղեցական վարդապետությունից Դեկարտը հաճախ է համարվում ժամանակակից Արեւմտյան փիլիսոփայության հայրը. փիլիսոփա, ով իր սկեպտիկ մոտեցմամբ հիմնովին փոխեց արեւմտյան փիլիսոփայության ուղղությունն ոְւ տվեց ժամանակակից փիլիսոփայության հիմունքները։ Առաջին փիլիսոփայության խորհրդածությունների առաջին երկուսը, որ ձեւակերպում են Դեկարտի հայտնի մեթոդիկ կասկածները, ներկայացնում են Դեկարտի մտքի գոհարների այն բաժինը, որ առավելագույնն է ազդել ժամանակակից փիլիսոփայության ձեւավորմանը։ Ասվում է, որ Դեկարտն ինքը չէր ընկալում, որ հեղափոխական բաներ է ասում։ Ձեւափոխելով «ի՞նչն է ճշմարիտ» հարցը «ինչո՞ւմ կարող եմ վստահ լինել»-ուն Դեկարտը ճշտի ձեւակերպման խնդիրը վերցերց Աստուց ու տվեց մարդկանց։ Մինչ «ճշտի» կոնցեպցիան որոշակի հեղինակություն է ենթադրում, «վստահություն»-ը անհատի խնդիրն է։ Մարդակենտրոն հեղափոխությունից հետո մարդը բարձրացավ մինչեւ սուբյեկտի մակարդակ՝ ազատ ու ինքնավար պատճառականությամբ։ Հեղափոխության հետհարվածները շարունակվում են մինչ այսօր. մարդկության ազատությունը քրիստոնեական անսասան կոնցեպտներից ու կաթոլիկ եկեղեցու վարդապետությունից՝ անհատ, որ ստեղծում է սեփական օրենքներն ու հիմքը։ Ներկայում ճշմարտության երաշխավորն այլեւս Աստված չէ, այլ մարդկային արարածները. որոնցից յուրաքանչյուրը սեփական իրականության «բանական ձեւավորողն ու երաշխավորն» է։ Այդպիսով, յուրաքանչյուր մարդ ինքն իր համար պատասխանատու մեծահասակ է՝ ի հակադրություն Աստծուն հնազանդ երեխայի։ Սա բեկումնային փուլ էր միջին փիլիսոփայության՝ ժամանակից դառնալու ճանապարհին։ Մաթեմատիկական ժառանգությունը Դեկարտի ամենահարատեւ ժառանգությունը, թերեւս, կարտեզիական կամ անալիտիկ երկրաչափության զարգացումն էր. մեթոդ, որ օգտագործում է հանրահաշիվը երկրաչափությունը բացատրելու համար։ Նա «հայտնագործել է հավասարման մեջ անհայտները՝ x, y, կամ z-ով, իսկ հայտնիները a, b կամ c-ով նշանակելու մեթոդը»։ Նա նաեւ «առաջինն էր, ով օգտագործեց ինդեքսների ստանդարտ գրելաձեւը»՝ բաղադրիչների աստիճանը ցույց տալու համար. օրինակ, օգտագործելով 4-ը x4 ձեւով քառակուսու քառակուսին նշանակելու համար; գիտելիքների համակարգում հանրահաշվին հիմնարար տեղ հատկացրեց ու հավատում էր, որ հանրահաշիվը պատճառականության (մասնավորապես՝ աբստրակտ, անհայտ մեծությունների) ավտոմատացման կամ մեքենայացման մեթոդ է։ Եվրոպացի մաթեմատիկոսները նախկինում երկրաչափությունը դիտարկում էին որպես մաթեմատիկայի ավելի հիմնարար մաս, քան հանրահաշիվը. երկրաչափությունը համարվում էր հանրահաշվի հիմքը։ Հանրահաշվական կանոններին եկրաչափական ապացույցներ էին տալիս այնպիսի մաթեմատիկոսներ, ինչպիսիք են Պաչոլին, Կարդանը, Տարտագիլան ու Ֆերրարին։ Խորանարդից բարձր աստիճան ունեցող հավասարումները անիրական էին համարվում՝ եռաչափ՝ իրականը առավելագույն ներառող տարածության պատճառով։ Դեկարտը որոշեղ, որ աբստրակտ մեծությունը կարող է բացարձակապես միեւնույն հաջողությամբ ներկայացնել մակերեսն ու երկարությունը։ Սա մաթեմատիկական ուսմունքին (օրինակ՝ Վիետայի ուսմունքին) սուր եւ ուղղակի հակադրություն էր։ Չնայած Դեկարտը չէր հետեւում առարկային, նախորդեց Լայբնիցին. ավելի գլոբալ կամ «տիեզերական մաթեմատիկա»՝ որպես նշանային տրամաբանության ավետաբեր ստեղծելու, որ կարող էր հիմնական պատճառականությունը մեխանիզացնել ու ընդգրկել տրամաբանական սկզբունքները։ Դեկարտի աշխատանքները ներկայացնում են հետագայում Նյուտոնի ու Գոտֆղեյդի կողմից զարգացրած թվաբանությունը։ Վերջինս նաեւ անվերջ փոքրերի թվաբանությունը կիրառեց շոշափողի հետ կապված խնդիրներին, ինչը խթանեց ժամանակակից մաթեմատիկայի այդ ճյուղի զարգացմանը։ Նրա նշանների մասին օրենքը մինչ այսօր լայնօրեն կիրառվում է տարաստիճան հավասարումների դրական կամ բացասական արմատների քանակը ճշտելու համար։ Դեկարտը հայտնագործել է մոմենտի պահպանության օրենքը՝ իր նախնական տեսքով, ու ասել, որ կիրառելի է ուղղագիծ շարժման համար, ի հակադրություն կատարյալ շրջանագծային շարժմանը։ Նա դուրս է բերել իր՝ տիեզերքի մասին պատկերացումները Փիլիսոփայության սկզբունքներում։ Ժամանակակից ընկալումը Չնայած Դեկարտը մինչեւ կյանքի վերջ հայտնի մարդ էր ակադեմիական շրջաններում, նրա գործերի դասավանդումը դպրոցներում հակասական քննարկումների թեմա էր։ Ռենե Դեկարտ «Դեկարտի քառակուսի». որոշումներ ընդունելու տեխնիկան Ծանոթագրություններ Աղբյուրներ Դպրոցական մեծ հանրագիտարան։ Գիրք 1, հատոր 1։ Երեւան 2008, էջ 237 Ֆրանսիացի փիլիսոփաներ Ֆրանսիացի մաթեմատիկոսներ Մաթեմատիկոսներ այբբենական կարգով Ֆրանսիացի ֆիզիկոսներ Լեզու ստեղծողներ Անձինք թղթադրամների վրա 17-րդ դարի փիլիսոփաներ Ֆիզիկոսներ այբբենական կարգով Թոքաբորբից մահացածներ Լեյդենի համալսարանի շրջանավարտներ Ֆրանսիայի գիտությունների ակադեմիայի անդամներ 17-րդ դարի ֆրանսիացի գրողներ Ֆրանսիացի երաժշտագետներ Ֆրանսիացի աստղագետներ Ֆրանսիացի ռազմական գործիչներ


text: Ռոզո (Անտիլ.՝ Kwéyòl: Wozo), Դոմինիկայի մայրաքաղաք։ Բնակչությունը՝ 14 847 մադ (2001 թվականի դրությամբ)։ Դա ոչ մեծ, խիտ բնակեցված քաղաքային բնակավայր է, որը շրջապատված է Կարիբյան ծովով, Ռոզո գետով եւ անտառածածկ Մորն Բրյուս () լեռով։ Կառուցված է հնագույն հնդկացիական Սաիրի () բնակավայրի տեղում։ Այն համարվում է կղզու հնագույն եւ ամենանշանակալից քաղաքային բնակավայրը։ Գտնվում է Դոմինիկայի արեւմտյան ափի մոտ։ Այստեղ կարելի է հանդիպել եւ՛ ժամանակակից, եւ՛ գաղութային (ֆրանսիական) ճարտարապետությունը։ Քաղաքը արտահանում է լայմ, լայմի հյութ, եթերային յուղեր, արեւադարձային մրգեր եւ համեմունքներ։ Ընդհանուր տեղեկատվություն Ռոզո քաղաքի կենտրոնական հատվածը խիտ կառուցապատված է ոչ մեծ տներով, որոնց միջեւ կանաչապատ տարածքներ են կամ բացատներ։ Քաղաքում կան բուսաբանական այգիներ եւ Խորհրդարանական շենքի այգիներ։ Ռոզո գետը խոշորագույնն է, որն անցնում է Անտիլյան կղզիների մայրաքաղաքներով։ Քաղաքը բաժանված է մոտ 80 թաղամասերի, որոնք զբաղեցնում են 30 հեկտար մակերես։ Պատմություն Քաղաքը հիմնադրվել է ֆրանսիացիների կողմից XVII դարում Ռոզո գետի ափին, ինչը թարգմանաբար նշանակում է «եղեգնյա»։ XVIII դարի սկզբին ավելի քան հիսուն ֆրանսիական ընտանիքներ տեղափոխվել են նոր բնակավայր եւ սկսել զբաղվել անտառային արհեստով արժեքավոր փայտատեսակների արտահանման նպատակով։ Բացի այդ Աֆրիկայից այստեղ են բերվել ստրուկներ, որոնց աշխատանքն օգտագործվում էր բամբակի եւ ծխախոտի պլանտացիաներում։ Ակտիվ տնտեսական գործունեությունը նպաստեց քաղաքի աճին։ Հետագայում, 1763 թվականից ամբողջ կղզու հետ միասին այն հայտնվեց Բրիտանական միապետության իշխանության տակ, որպես գաղութ։ Սակայն ֆրանսիացիները չլքեցին Ռոզոն, այլ ամրոց կառուցեցին իրենց պլանտացիաները պաշտպանելու համար։ 1781 թվականին քաղաքը գրեթե ամբողջությամբ ավերվել էր ուժեղ հրդեհի հետեւանքով։ 1838 թվականից, երբ վերացվել է ստրկատիրությունը, Ռոզոյում սկսվեց ընտրվել Դոմինիկայի օրենսդիր մարմինը, որը դարձել է միակ գաղութը, որտեղ կար ինքնավար կառավարություն։ Քաղաքային կյանք Քաղաքի կենտրոնում բնակելի շենքերը շատ չեն, հիմնականում մարդիկ այնտեղ գալիս են աշխատանքի։ Հնաբնակները պնդում են, որ նախկինում փողոցներ գոյություն չունեին, կային միայն բաց տարածքներ տների միջեւ։ Մինչ այժմ փողոցները քաղաքի կենտրոնում իրենցից ներկայացնում են ոչ միայն տեղաշարժվելու երթուղիներ, այլ նաեւ այգիներ, մարզահրապարակներ, հանրահավաքներ անցկացնելու վայր եւ այլն։ Բուսաբանական այգիները ակտիվորեն օգտագործվում են բնակչության՝ հիմնականում երեխաների հանգստի համար։ Մշակույթ Ռոզոն գերիշխող դիրք է գրավում կղզում՝ համարվելով երկրի մշակութային կենտրոնը։ Քաղաքում կան բազմաթիվ ճարտարապետական հետաքրքիր հուշարձաններ, որոնցից մեկը XVIII դարի կաթոլիկական տաճարն է։ Բարձրագույն կրթությունը մայրաքաղաքի բնակիչները կարող են ստանալ մանկավարժական համալսարանում։ Ռոզոյում են գտնվում նաեւ պետական ռադիոկայանը եւ մասնավոր հեռուստաալիքները։ Քաղաքի արվարձաններում գտնվում է բուսաբանական այգին, որտեղ հավաքված են արեւադարձային բուսական աշխարհի ամենահետաքրքիր ներկայացուցիչները, այդ թվում նաեւ մի քանի էնդեմիկ տեսակներ։ Ծանոթագրություններ Մայրաքաղաքներ Դոմինիկայի քաղաքներ


text: Ուկրաինայի զինված ուժերը զեկուցել են երկրի նախագահի պաշտոնակատարին Դոնեցկի շրջանի հյուսիսի մաքրազերծման եւ հայտնել Ռուսաստանի հետ սահմանի փակման մասին։ Ուկրաինայի նախագահի պաշտոնակատար Ալեքսանդր Տուրչինովը հանձնարարել է Ազգային անվտանգության եւ պաշտպանության խորհրդի քարտուղար Անդրեյ Պարուբիին անհապաղ ուսումնասիրել Դոնեցկի եւ Լուգանսկի շրջաններում ռազմական դրություն մտցնելու հարցը։ Հանձնարարականում նշվում է, որ ռազմական դրության հաստատումը անհրաժեշտ է՝ կանխելու համար ռազմական հետագա գործողությունները, թույլ չտալու խաղաղ բնակչության եւ զինվորականների զանգվածային ոչնչացումը, ապահովելու իրավիճակի կայունություն եւ վերականգնելու բնական կյանքը Ուկրաինայի արեւելյան շրջաններում։ Լուգանսկում զինյալները վերահսկողություն են սահմանել շրջանի ռազմական մասի նկատմամբ։ Ուկրաինացի զինվորականները հանձնվել են, զինյալները ազատ են արձակել նրանց։ Ուկրաինայի ազգային գվարդիայի մամլո ծառայության հաղորդմամբ՝ կան զոհեր, վիրավորների թիվը հասնում է տասի։


Եվրախորհրդարանի ղեկավարի պաշտոնում առաջադրված 4 թեկնածուներից ոչ մեկին չի հաջողվել ձայների բացարձակ մեծամասնություն ստանալ...


text: Նորություններ - Վանաձորի պետական համալսարան ԵՄ, GIZ գերմանական ընկերության եւ IMPACT HUB Yerevan-ի կողմից իրականացվող «Տուրիզմի զարգացման ինովացիոն ակադեմիա» ծրագրի շրջանակներում Վանաձորի տեխնոլոգիական կենտրոնում անցկացվեց գործարարական նախագծերի քննարկման երկօրյա դասընթաց։ «Բարձրագույն կրթության եւ գիտության մասին» օրենքի նախագիծը Հարգելի ́ գործընկերներ, խնդրում ենք «Բարձրագույն կրթության եւ գիտության մասին» օրենքի նախագծի վերաբերյալ ձեր տեսակետները մինչեւ 2021 թ. փետրվարի 16-ը՝ ժամը 10։00-ն, ուղարկել Այս էլ-փոստի հասցեն ծածկագրված է թափոնափոստի բոթերից։ Այն տեսնելու համար անհրաժեշտ է միացնել JavaScript։ էլ.փոստին։ Լոռու մարզի գործատուները այցելել են ՎՊՀ քոլեջ Ստեղծված Փետրվարի 12 2021-ին Փետրվարի 11-ին Վանաձորի պետական համալսարանի քոլեջում կայացավ հանդիպում մարզի գործատուների հետ: Հանդիպումը նախաձեռնել էր քոլեջի կարիերայի կենտրոնը: Հանդիպման նպատակն էր գործատուների հետ քննարկել այն պահանջները, որոնք կարեւորվում են աշխատակիցների ընտրության ժամանակ: 2021Թ. ՓԵՏՐՎԱՐԻ 25-ԻՆ` ԺԱՄԸ 11.00 – ԻՆ, ՀԱՄԱԼՍԱՐԱՆԻ ՓՈՔՐ ԴԱՀԼԻՃՈՒՄ ՏԵՂԻ ԿՈՒՆԵՆԱ ԳԻՏԽՈՐՀՐԴԻ ՆԻՍՏ ՎՊՀ ուսանողները այցելել են Պուշկինի լեռնանցք Ստեղծված Փետրվարի 11 2021-ին Փետրվարի 10-ին Գյումրիում Ռուսաստանի գիտության եւ մշակույթի կենտրոնը կազմակերպել էր միջոցառում՝ նվիրված ՌԴ-ում դիվանագիտական աշխատողի օրվան:


text: Դադարիր այդ նենգ գործողություններդ, քանի դեռ ունես դրա ժամանակը, այլապես շատ ուշ է լինելու. Լյուբով Ուսպենսկայայի հերթական ջախջախիչ խոսքերը Ալիեւին Опубликовано: 28.05.2021 Рубрика: ԼՈՒՐԵՐАвтор: Editor Goodblog.am-ը գրել է. Բարեկամներ, Լյուբով Ուսպեսկայան նոր գրառում է կատարել եւ դիմել Իլհամ Ալիեւին, կապված նաեւ վերջին շրջանում ադրբեջանի սш դրանքների դեմ՝ ուղղված ՀՀ-ի դեմ.. Ես այլեւս չեմ կարող լռել, բավ է։ Ցանկանում եմ շատ հատուկ կոչով դիմել ադրբեջանի նախագահին եւ նախապես խնդրում, որ բոլոր այն անձինք, ում ականջները փխրուն են, թող չլսեն իմ խոսքերը, քանզի արտահայտվելու եմ շատ կոպիտ, բայց տեղին.. Ոչ մեկի համար էլ գաղտնիք չէ, որ ես հարգում եմ թե ադրբեջանցիներին եւ թե հայերին։ Ես առհասարակ սիրում եմ աշխարհի բոլոր ժողովուրդներին որպես ազգ, որպես հասարակություն, բայց հարգել, կամ սիրել մեկին, ով բացահայտ թշ նшմանք է տարածում, ուղղակի անկարելի է.. Թող ինձ ներեն ադրբեջանցի իմ երկրպագուները եւ ընկերները, սակայն ես պետք է ասեմ։ Տո լսիր, Ալիեւ, դու չես զզվում ինքդ քեզնից։ Քո պատճառով, զп հվեցին 1000-ավոր պատանի տղաներ, երեխաներ, ովքեր դեռ չէին հասցրել ապրել, քո պատճառով քшնդվեցին շենքեր, հի վшնդանոցներ, տասնյակ հազարավոր մարդիկ մնացին անоթեւան։ Եվ խոսքն այստեղ միայն հայերի մասին չէ.. Քավ լիցի, ես հայերի պաշտպանը չեմ, ու ոչ էլ հայերի շահերից ելնելով եմ խոսում։ Դու խորտակեցիր թե հայերի եւ թե ադրբեջանցիների 1000-ավոր ճակատագրեր։ Դու վնասեցիր նաեւ քո սեփական ժողովրդին։ Դու ներկայանում ես իբրեւ հերոս, հայրենիք ազատագրող, սակայն դու իրականում կեղծավոր տш կանք ես.. Քո միակ նպատակը իշխանությունը պահելն էր եւ դու իրականում թքած ունես բոլոր էն մարդկանց վրա ում կյանքի գնով կհասնես դրան։ Ալիեւ, դու չսահմանափակվեցիր միայն Ղարաբաղով։ Ես այժմ չեմ ուզում խոսել այն մասին թե ումն է Ղարաբաղը ու ովքեր են նրա իրական տերերը, բավ է միայն այցելել այնտեղի եկեղեցիները՝ Դավիդավանքից մինչեւ Գանձասար.. Եվ անգամ տգետին պարզ լինի թե ում շնորհքն է այդ հրաշագեղ կոթողները, բայց եթե անգամ մի պահ ընդունենք, որ ԼՂ-ն պատմականորեն Ադրբեջաննինն է, դու զп հեցիր քո 1000-ավոր երեխաների, որ տիրանաս այդ հողերին՝ լավ իմանալով, որ դա ժամանակավոր բնույթ է կրելու..Ղшրաբաղի հարցը իբր թե փակեցիր եւ այժմ էլ անցել են ՀՀ-ի վրա սш դրшնքներ հյուսելով։ Լավ, երբ ես դու հասկանալու, որ քո ռш զմшտենչ քաղաքականությունը բերելու է քո ինքնասպ шնությանը.. Գերմանացի մի ղեկավար կար, ով եւս շատ էր սիրում ռш զմшտենչ հայտարարություններ հնչեցնել, տեսանք թե ինչ եղավ նրա հետ վերջում, իսկ դու քո խեղճ ու կրшկ հալով հաստատ այդ գերմանացուց ուժեղ չես եւ ես արդեն պատկերացնում եմ թե ինչ է սպասում քեզ ապագայում։ Այսօր աչքովս ընկավ մի տեսանյութ թե ինչպես էին մի խումբ հայ տղաներ լարում ադրբջենացիներին.. Եթե քեզ թվում է թե ես բավականություն ստացա այդ կադրերը տեսնելուց, շատ սխալվում ես։ Հավատա, որ այդ պահին խղճիս վրա ազդեցին այդ ադրբեջանցի տղաները, ովքեր հրաման կատարելով ստ իպված եկել եւ տեղակայվել էին հայկական տարածքներում։ Սակայն այդ նույն կադրերը տեսնելուց հետո իմ մեջ հույս արթնացավ մարդկությն հանդեպ։ Հայերի շնորհիվ, ես կրկին սկսեցի հավատալ Աստծուն.. Ես ուղղակի ապշած էի մնացել, որ հայ զինվորները քանակապես մի քանի անգամ գերազանցելով ադրբջենացիներին եւ այն էլ հայկական հողի վրա, միայ վտարեցին նրանց այդտեղից ու ոչ մի կր шկոց, անգամ ծ եծ չեղավ որեւէ ադրբեջանցու հանդեպ.. Եվ ես մի պահ պատկերացրեցի թե ինչ կլիներ այն հայ զինվորների հետ, ովքեր որ գային եւ տեղակայվեին ադրբեջանի տարածքներում.. Դուք՝ առնվազն կգե րեվարեիք նրանց։ Լսիր ինձ, Ալիեւ, բավ է քեզ ֆիլմի հերոսի տեղը դնես, դու այս ֆիլմում պարզապես դեկորացիա ես եւ վաղ թե ուշ քեզ դեն են նե տելու աղբարկղ։ Դադարիր այդ նե նգ գործողություններդ քանի դեռ ունես դրա ժաաակը, այլապես շատ ուշ է լինելու։


text: Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Ուշադրություն, այս հոդվածը կամ հոդվածի բաժինը փաստերի եւ տեղեկությունների ճշտման կարիք ունի։ Քննարկման էջում պետք է լրացուցիչ բացատրություններ լինեն Մասնաբաժինը Հայերն Մարդահամար 2001 19-րդ դարի բացիկ։ Սուրբ Նիկողայոս հայկական եկեղեցի Ուկրաինայի Կամենեց-Պոդոլսկ քաղաքում: Քանդվել է 1930-ական թվականներին։ Հայերը Ուկրաինայում բնակվել են շատ վաղուց արդեն XI դարում Կիեւում կար հայկական համայնք։ Ավելի ուշ հայկական մեծ համայնքներ են եղել Լվովում, Կամենեց-Պոդոլսկում եւ Մոգիլյով-Պոդոլսկում։ XV-XVIII դարերում հայկական գաղութներ են հիմնվել Չեռնովցիում, Յազլովեցում, Խոտինում, Բերեժանիում, Զոնլոչեւում, Ստանիսլավում (այժմ՝ Իվանո-Ֆրանկովսկ), Ժվանեցում, Դուբրովիցայում, Ռաշկովում եւ այլուր։ Հայերն զբաղվել են արհեստներով, առեւտրով, երկրագործությամբ։ Նրանք ունեցել են ներքին ինքնավարություն, դատարաններ։ Կառուցել են բնակելի շենքեր, եկեղեցիներ, դպրոցներ, ռազմական ամրություններ, ջրմուղներ, հիմնել հիվանդանոցներ, տպարաններ, գրադարաններ, թատրոն։ Շատ հայեր մասնակցել են ուկրաինական ժողովրդի ազգային-ազատագրական պայքարին։ Դեռեւս XVI դարում նրանք մտել են կազակական զորամիավորումների մեջ եւ կռվել թուրք-թաթարական ասպատակիչների դեմ։ Հայերը երկար ժամանակ կարողացել են պահպանել իրենց ազգային նկարագիրը։ Սակայն օտար միջավայրն աստիճանաբար ձուլել եւ կլանել է նրանց, ինչին զգալի չափով նպաստել է նաեւ XVII դարում իրականացված բռնի կաթոլիկացումը։ Թուրքական լուծն իր հերթին սասանեց արդեն նկատելիորեն թուլացած գաղութի հիմքերը, եւ ապազգայնացումն ընթացավ ավելի ուժեղ թափով։ Հայրենական մեծ պատերազմի տարիներին, երբ մարտերի առաջին իսկ օրից Ուկրաինայի տարածքը վերածվեց ռազմադաշտի, հազարավոր հայ մարտիկներ, այդ թվում եւ Ուկրաինայում բնակվող հայեր, մասնակցեցին երկրի պաշտպանությանն ու ազատագրմանը։ Ուկրաինայի տարածքում մղված մարտերի մասնակից զորակազմավորումների մեջ էին հայկական դիվիզիաները եւ Սասունցի Դավիթ տանկային շարասյունը։ 1988 թ-ի Սպիտակի երկրաշարժից հետո եւ 1990-ական թվականներին մի քանի հազար հայաստանցիներ բնակություն են հաստատել Ուկրաինայի արդյունաբերական եւ ծովափնյա քաղաքներում։ Աշխուժացել է հայ ազգային կյանքը։ Ուկրաինայի գրեթե բոլոր խոշոր քաղաքներում հիմնվել են հայկական մշակութային ընկերություններ, եկեղեցիներ, դպրոցներ, հայերենի ուսուցման խմբակներ։ Ներկայումս Ուկրաինայում բնակվում է շուրջ 130 հզ. հայ, ոչ պաշտոնական տվյալների հայերը Ուկրաինայում կազմում են 400.000 մարդ։ Բնակվում են հիմնականում Կիեւում (40.000), Օդեսայում, Խարկովում, Դոնեցկում, Լվովում, Զապորոժյեում, Ղրիմի քաղաքներում եւ այլ վայրերում։ Գործում են 23 հայկական եկեղեցիներ եւ 2 մատուռ, ամենօրյա եւ կիրակնօրյա դպրոցներ, հրատարակվում են« Արագած, Մասյաց աղավնի հայկական թերթերը, Սուրբ Խաչ հանդեսը։ 2001 թ-ին ստեղծվել է Ուկրաինայի հայերի միությունը։ Ուկրաինայում կառուցվում է 6 հայկական եկեղեցի, Դոնեցկ, Կիեւ Զապորոժյե, Կամենեց-Պոդոլսկի, Լուգանսկ եւ Սեւաստոպոլ քաղաքներում։


text: Ռազմավարական եւ ազգային հետազոտությունների հայկական կենտրոնի տնօրեն Մանվել Սարգսյանի համոզմամբ, օգոստոսի 10-ին Մոսկվայում կայանալիք Պուտին-Սարգսյան հանդիպման օրակարգում դրված բանակցային թեման պետք է փոխվի հատկապես վերջին շրջանում Հայաստանում ստեղծված իրավիճակից հետո։ «Հանրության կողմից վաղուց է դրված խնդիրը, որ բանակցային թեման եւ սկզբունքները պետք է փոխվեն։ Սերժ Սարգսյանը, փաստորեն, հայտարարեց մի բան, գուցե նրան ոչ ոք չի հավատում, վաղը մյուս բանը կարող է ասել, սակայն նա հայտարարեց, որ Ղարաբաղն Ադրբեջանում չի լինի երբեք։ Սա լուրջ խնդիր է, որովհետեւ, եթե դա այդպես է, եթե դա դառնում է քաղաքականություն, դա նշանակում է, որ Ղարաբաղի ստատուսի խնդիրը Հայաստանի համար փակված է։ Երկու տասնամյակ դա եղել է բանակցային խնդիր, բայց հիմա Հայաստանը միակողմանի ասում է, որ դա բանակցելու հարց չէ, միջից հանվում է», - «Ազատության» հետ զրույցում ասաց Սարգսյանը՝ հիշեցնելով Ադրբեջանի արտգործնախարարության արձագանքը, թե «կվերցնեն Ղարաբաղը զենքի ուժով»։ Փորձագետի խոսքով, այստեղ կարեւոր է տեսնել, թե արդյո՞ք բանակցային պրոցեսից ստատուսի խնդիրն իսկապես հանվելու է օրակարգից, թե՞՝ ոչ։ «Դրվածքն այսպես է՝ Ադրբեջանը պետք է համաձայնի Ղարաբաղին տալ միջանկյալ ստատուս, Ադրբեջանի համաձայնության խնդիրն է դրված, եւ Ադրբեջանը պետք է համաձայնի, որ այստեղ պետք է լինի ռեֆերենդում, մնացած հարցերն արդեն կապված են դրա հետ։ Ադրբեջանը չի համաձայնվում դրան, Հայաստանը ընդհանրապես փակել է հիմա այդ հարցը, ստացվում է, որ Ադրբեջանի համաձայնությունը կարող է լինել միայն Լեռնային Ղարաբաղի Հանրապետության անկախությունը ճանաչելը, որը խոսելուց տեսնում ես, որ սա այսպես է, բայց իրականության մեջ ի՞նչ է լինելու, մենք չգիտենք, որովհետեւ ապրիլյան պատերազմի ժամանակ եւ պատերազմից հետո նույնպես կարեւորագույն հայտարարություններ արվեցին, որոնք պետք է փոխեին բանակցային պրոցեսը, բայց հետո մի ամսվա ընթացքում մոռացվեց այդ ամենը, կորավ, կարծես թե ոչ մի բան չեն ասել, չի եղել», - ասաց Մանվել Սարգսյանը՝ նշելով, որ հիմա, ներքին ճգնաժամային վիճակում, նորից Սերժ Սարգսյանն «ինչ-որ մի բան է ասել, չգիտենք՝ Պուտինի հետ հանդիպումից հետո մի բան կմնա՞՝ փշրանքը դրանից, թե՞ չի մնա»։ «Բայց այն, որ հիմա լրջագույն պրոցեսներ են ամսի 8-ից սկսվում, դա վաղուց սպասելի էր՝ Իրան-Ռուսաստան-Ադրբեջան հանդիպումը, որից հետո, իզուր չէ, որ ամսի 9-ին Թուրքիայի նախագահն է Մոսկվա գնալու, հետո՝ Հայաստանի: Սա արդեն իսկ ինչ-որ նորագույն պայմանավորվածությունների կարող է բերել, որոնք կարող են քաղաքական խճանկարը փոխել այս տարածաշրջանում», - ասաց փորձագետը։ Օգոստոսի 8-ին, հիշեցնենք, Ռուսաստանի նախագահ Վլադիմիր Պուտինը մեկնելու է Բաքու, որտեղ կայանալու է Ռուսաստանի, Իրանի եւ Ադրբեջանի նախագահների եռակողմ հանդիպումը, ինչպես նաեւ Պուտինի հանդիպումը Ադրբեջանի նախագահ Իլհամ Ալիեւի հետ։ Հաջորդ օրը՝ օգոստոսի 9-ին Ռուսաստանի նախագահը Սանկտ Պետերբուրգում հանդիպելու է Թուրքիայի նախագահ Ռեջեփ Էրդողանի հետ։ Երեկ հայտնի դարձավ, որ օգոստոսի 10-ին Հայաստանի նախագահ Սերժ Սարգսյանը մեկնելու է Մոսկվա՝ հանդիպելու Վլադիմիր Պուտինին։ Հարցազրույցն ամբողջությամբ կարող եք դիտել այստեղ.


环境 目录 环境 进口商,代理商,批发商 主页 > 求购信息 > 环境 æ°”ä1⁄2“æŽ’æ”3⁄4(29) æ¶ˆå£°åTM ̈(13) å›žæ”¶(4729) å...¶å®ƒå›žæ”¶ åoŸço ̧ ... åoŸç‰©ç®¡ç†(545) æ° ́å¤„ç†(932)


text: Դեպքեր Ծնունդներ Մահեր Մարտ 29 - Նահապետ Քուչակ, աշուղ-երգիչ (ծ. անթիվ) 1592 Տարեթվեր


text: Արի՛, Տե՛ր Աստված, տեսության հիվանդացած հոգուս, դիր Քո ձեռքն իմ վրայ եւ բժշկիր՝ ասելով. «Զորացի՛ր, վերցրո՛ւ Քո մահիճը եւ գնա կյանքի արդարություն տանող ճանապարհով»։ Փարատիր ցավերն ու բժշկիր Քո ժողովրդի հիվանդությունները եւ ամենահաղթ խաչիդ նշանով բոլորին կատարյալ առողջություն շնորհիր, որով մարդկության տկարությունը կրեցիր ու դատապարտեցիր մեր կյանքի եւ փրկության թշնամուն։ Դու ես մեր կյանքն ու փրկությունը, բարերար եւ բազումողորմ Աստված. միայն Դու կարող ես ներել մեր մեղքերը, հեռացնել ցավերն ու հիվանդությունները մեր միջից։ Բարիքներ պարգեւող, Քեզ հայտնի են մեր կարիքները, առատ ողորմությունդ պարգեւիր Քո արարածներից յուրաքանչյուրին, որոնց միջոցով միշտ գովվի Ամենասուրբ Երրորդությունդ, այժմ եւ միշտ եւ յաւիտեանս յաւիտենից։ Ամեն։ Գրառում՝ Տ. Հովսեփ Ա.Քահանա Հակոբյան


«Հարցը բաց է մնացել. հայրենական կինոարտադրողների համար արտոնություններ չկան». Արթուր Պողոսյան (ՀՀ Մշակույթի փոխնախարար) (video) Dec 07, 2017 Comments Off on «Հարցը բաց է մնացել. հայրենական կինոարտադրողների համար արտոնություններ չկան». Արթուր Պողոսյան (ՀՀ Մշակույթի փոխնախարար) (video) Հայելի Արա Բաբլոյանը Տիգրան Ուրիխանյանին ներկայացրեց,թե որտեղ էր ավանտյուրան Ազնիվ խոսք, չեմ չափազանցնում. զանգ անծանոթ համարից՝ կանացի ձայն... Շմայսի եղբայրները եւս հարցաքննվել են Մարտի 1-ի գործով Աչքիս Տաճատ Վարդապետյանը չի մասնակցել խաղին.Արա Բաբլոյանը կատակեց Գեղասահք՝ հայկական Յարխուշտայի հնչյունների ներքո (տեսանյութ) Թոթովախոս երիտասարդը. նախարարի պաշտոնակատարը տարօրինակ եւ ծիծաղ հարուցող մտքեր է արտահայտում «Մեղա քեզ, Երեւան» «Հերիք է ամեն հարցում մեկին կարգեք մեղավոր ու շարունակեք խուսափել պատասխանատվությունից» 1 միլիոնի կաշառք վերցնելու պահին ձերբակալվել են Սեւանի հարկային տեսչության պետն ու տեղակալը «Նիկոլ ջան, լուրջ, որտեղի՞ց ես գտնում էս տղերքին». Hoomor Club/տեսանյութ/ Կարճատեւ օգուտի համար չի կարելի վնասել բնությունդ, երկիրդ, ժողովրդիդ. Սերժ Թանկյանը` Ամուլսարի մասին (վիդեո) Արտակարգ դեպք. «Հո դու շառ չես, ախչի ջան, ուժ տուր, երեխան ծնվի, կարո՞ղ ա մնաս վրես». Շենգավիթ ԲԿ-ում նորածին է մահացել Վախը մեծ է. «Ծառուկյան»-ը որոշել է քավել հոկտեմբերի 2-ի քվեարկության մեղքը Լոռու նորանշանակ մարզպետի ունեցվածքը Նաիրա Զոհրաբյանը հրաժեշտ կտա պատգամավորական մանդատին.ինչ պաշտոն է նախատեսված Կապանի հաղթած քաղաքապետին առաջարկել էին անդամագրվել ՔՊ-ին «Իմ կողմից ազնիվ կլինի հեռանալը». Երեւանի Կենտրոն վարչական շրջանի ղեկավար Սահմանադրական խառնաշփոթ. հնարավոր դավադրությունների սպասելիս. Բա որ հանկա՞րծ Ինչո՞ւ Մովսես Հակոբյանի հանդեպ չի գործել սելեկտիվ արդարադատություն. նրան փորձել են «մաքրել» «Եթե որեւէ տեղ խնդիր կա, ես պատասխանատու եմ». Սեյրան Օհանյանը` մարտի 1-ի մասին Թռա՞ն. «Ծառուկյան» դաշինքից երկուսը միացել էին ՀՀԿ-ի բոյկոտին Որոշել են նախարարությունների թիվը կրճատել.մինչեւ 8 կամ 10 Այսօր 4536 այց ըստ Google Analytics-ի


text: ՀՀ դեսպան Արմեն Մելքոնյանը ապրիլի 18-ին Եգիպտոսում հանդիպել է Արաբական պետությունների լիգայի գլխավոր քարտուղար Ահմեդ Աբուլ Ղեյտին։ Ինչպես տեղեկացրին ՀՀ ԱԳՆ-ից, դեսպան Մելքոնյանը ԱՊԼ գլխավոր քարտուղարին է փոխանցել ՀՀ ԱԳ նախարար Էդվարդ Նալբանդյանի ուղերձը։ ԱՊԼ գլխավոր Քարտուղարը եւ ՀՀ դեսպանը քննարկել են Հայաստան-ԱՊԼ գործակցությանը նոր թափ հաղորդելու եւ կայուն երկխոսության ձեւավորման հեռանկարները։


Շատ հետաքրքրասեր մարդ եք։ Ձեզ գրավում են նոր գիտելիքներն ու բացահայտումները։ Ձեր ընկերներն ու մտերիմները իրոք մեծ արժեք ունեն Ձեզ համար։ Սակայն երբեն Ձեզ անհրաժեշտ է մի քանի րոպե անցկացնել միայնության մեջ, որպեսզի մտորեք ապագայի պլանների մասին։